Sujuvaa sopimista – sopimuskoulutusta kirjallisuuden kääntäjille - Suomen kääntäjien ja tulkkien liitto\nSujuvaa sopimista – sopimuskoulutusta kirjallisuuden kääntäjille\nAika: 10.9.2020 klo 16:15 - 18:00\nSuomen kääntäjien ja tulkkien liitto järjestää syksyn alkajaisiksi toivotun sopimuskoulutuksen kirjallisuuden kääntäjille.\nKouluttajana toimii liiton juristi Karola Baran, joka neuvoo SKTL:ssä kääntäjiä ja tulkkeja sopimus- ja tekijänoikeusasioissa. Koulutuksessa vastataan muun muassa kirjallisuuden kääntäjien esittämiin, sopimuksiin liittyviin yleisimpiin kysymyksiin, kurkistetaan sopimuksen sisältöön ja mietitään, miten sopimusehtoja voi soveltaa käytännössä vaikkapa omaan sopimukseen. Jos oma sopimus askarruttaa, tervetuloa mukaan!\nJärjestämme koulutuksen etäkoulutuksena. Osallistumista varten tarvitset toimivan verkkoyhteyden ja oman tietokoneen. Suosittelemme kuulokkeiden käyttöä.\n– Millainen on hyvä sopimus? – perusasioita sopimuksesta\n– Sopimusehtojen vaikutus käännös- ja tulkkausalalla toimivien työhön\n– Sopimusehtojen soveltaminen käytännössä\n– Äänikirjojen ja e-kirjojen julkaisusta sopiminen – mitä kannattaa ottaa huomioon?\nKoulutus on suunnattu SKTL:n jäsenille ja opiskelijajäsenille sekä erityisesti kirjallisuuden kääntäjänä toimiville ja kirjallisuuden kääntäjäksi aikoville. Paikkoja on rajallinen määrä ja ilmoittautuminen on sitova. Mikäli joudutkin perumaan osallistumisesi, ilmoitathan siitä meille (jasenasiat@sktl.fi), jotta voimme tarjota paikkaa jonossa olevalle. Paikat täytetään ilmoittautumisjärjestyksessä. Ilmoittautumisaika päättyy keskiviikkona 2.9.2020.\nAika: Torstaina 10.9.2020 kello 16.15–18\nKouluttaja: SKTL:n lakimies, OTK Karola Baran\nIlmoittautuminen: viimeistään keskiviikkona 2.9.2020.\nHinta: Maksuton. Koulutus tarjotaan SKTL:n jäsenille jäsenetuna.\nIlmoittautuessasi voit esittää jo ennakkokysymyksiä – kerrothan meille ilmoittautuessasi, mikä sinua kirjallisuuden kääntäjien sopimuksissa askarruttaa, niin voimme ottaa kysymyksesi huomioon jo koulutusta suunniteltaessa.\nKirjautuminen omilla jäsentunnuksilla. Jos olet unohtanut tunnukset, tilaa uudet SKTL:n jäsenrekisterissä olevaan sähköpostiisi jäsensivujen kirjautumissivulta.


Miksi Kölnin tapahtumat ovat iso uutinen – ja mitä ne Suomessa merkitsevät? | Uusivuosi 2016 | HS\nKölnin päärautatieaseman ympäristöstä kirjattiin toistasataa rikosilmoitusta uudenvuodenyön tapahtumien vuoksi.\nUudenvuodenyönä Kölnissä tapahtui jotakin, joka on pannut koko Saksan sekaisin. Uusivuosi on maan pääuutinen viikko tapahtumien jälkeen.Paljon on hämärän peitossa, mutta ainakin tämä tiedetään:\nKölnin päärautatieasemalle kokoontui juhlimaan iso ihmisjoukko, kooltaan eri tietojen mukaan noin tuhat ihmistä. Suurin osa osallistujista oli nuoria miehiä. Monen tausta oli saksalaismedian mukaan "Lähi-idässä tai Pohjois-Afrikassa". Illan aikana osa joukossa olleista alkoi käyttäytyä aggressiivisesti, muun muassa ilotulitteita ammuskellen. Mediatietojen mukaan osa oli vahvasti humaltunut. Paikalle tulleisiin naisiin kohdistui yön aikana huomattava määrä rikoksia, muun muassa ryöstöjä ja seksuaalista ahdistelua. Poliisi on kuvannut tilannetta paikalla kaoottiseksi. Die Welt -lehden mukaan torstaihin mennessä tapahtumista oli tehty 121 rikosilmoitusta. Kolmessa neljästä aiheena oli seksuaalinen ahdistelu. 50 tapauksessa naiset oli lehden mukaan myös ryöstetty. Raiskauksia poliisille oli ilmoitettu kaksi. Poliisilla oli torstaina toistakymmentä epäiltyä, joiden tausta oli epäselvä. Weltin mukaan joukossa kuitenkin oli Saksaan tulleita turvapaikanhakijoita. Sekä Saksassa että Suomessa tapahtumia ja niiden uutisointia ympäröi nyt suuri hämmennys. Osa erityisesti Saksassa kysyy, miksi tapahtumista uutisoitiin niin myöhään: poliisia on syytetty kyvyttömyydestä reagoida yön tilanteeseen ja tapahtumien kaunistelusta jälkikäteen.\nErityisesti Suomessa taas kysytään, miksi tapahtumista uutisoidaan täällä niin laajasti, ja miksi poliisi tiedottaa niistä niin innokkaasti, kun täällä ei ole tapahtunut mitään Kölniin verrattavaa.Osa myös kysyy, paisutellaanko Kölnin tapahtumia – ja Helsingin uhkaa – tarkoitushakuisesti.Saksan mittakaavassa on selvää, että Kölnin tapahtumat ovat merkittävä uutinen: suurkaupungin keskustassa rikoksen kohteeksi joutui lyhyessä ajassa ilmeisen suuri määrä ihmisiä. Poliisi ei yrityksistä huolimatta kyennyt estämään rikoksia. Poliisi on lisäksi omassa sisäisessä raportissaan luonnehtinut tapahtumia täysin poikkeuksellisiksi ja kertonut vakavista puutteista kyvyssä rauhoittaa tilanne rautatieaseman ympäristössä. Naisten seksuaalinen ahdistelu on laaja yhteiskunnallinen ongelma, joka koskee kaikkia kansanryhmiä. Tällaisen yksittäisen laajan rikosaallon uutisarvo on laajudessaan sinällään selvä asia.Entä sitten laajempi uutisarvo Euroopassa? Saksan uusivuosi on viime päivinä ollut iso uutinen monien Euroopan maiden uutismedioissa.Kölnin tapahtumat sopivat päällisin puolin niin täydellisesti turvapaikanhakijamiehiin lyötyihin ennakkoluuloihin, että moni esittää ne mielellään todisteena siitä, mitä tuleman pitää. Tällaisia ääniä on kuultu esimerkiksi brittimediassa.Haluttiin sitä muualla Euroopassa tai ei, Kölnin tapahtumista on jo tullut täällä symboli keskusteluun, jota turvapaikanhakijoista, kotoutumisesta ja yhteiskunnan yleisistä asenteista nyt käydään.Sosiaalinen media Saksassa ja Suomessakin on jo täynnä johtopäätöksiä tapahtuneesta.Pelkästään tämän vuoksi on oleellistä ymmärtää, mitä Kölnissä tarkalleen ottaen tapahtui: tapahtumia ei voi jättää mielikuvien varaan.\nSelvitettävää todella riittää: tekijöiden määrä, organisoitumisen taso, henkilöys, motiivi, tausta ja moni muu aivan keskeinen asia oli perjantaina täysin auki.Saksassa mediaa syytettiin myös ”toisenväristen” satunnaisesta osoittelusta, kun selvittelyt olivat yhä kesken.Median näkökulmasta on tietysti oleellista kysyä myös, kuka tapahtumista sitten symbolia luo, ellei media itse. Tässä työ on – kuten aina – tasapainoilua asioiden mittasuhteiden, leimaamisen vaaran ja vaikutusten välillä. Kölnin tapahtumissa yhdistyvät uutis- ja symboliarvo tavalla, joka tekee tasapainoilusta erityisen vaikeaa (mistä tämäkin kirjoitus on osoitus).Viranomaisten toiminnan arviointi on median keskeisiä tehtäviä. Siksi oleellista on kysyä myös, ovatko viranomaiset yhtä hämmentyneitä kuin suuri yleisökin.Tämä kysymys on oleellinen Suomessa. Täällä uutisarvo liittyy poliisin viestintään. Siitä tiedetään seuraavaa: Suomessa Helsingin poliisi tiedotti torstaina saaneensa ”vihiä”, että "turvapaikanhakijoilla olisi ollut mahdollisesti samansuuntaisia suunnitelmia kuin mitä nyt on uutisoitu olleen Kölnin rautatieasemalla". Keskusrikospoliisin Kirkkonummella sijaitsevassa vastaanottokeskuksessa aloittama tutkinta rikokseen yllyttämisestä liitettiin mediassa torstaina Kölnin tapahtumiin. Krp kiisti yhteyden myöhemmin. Helsingissä poliisille oli ilmoitettu kolmesta ahdistelutapauksesta.Tieto on niin ristiriitaista, että Suomen tapahtumia on vaikea arvioida lainkaan. Helsingin poliisi ei torstaina kertonut, mihin sen oletus uhasta perustui tai millä perusteella yhteys Kölnin tapahtumiin rakennettiin – kun tapahtumat Kölnissäkin ovat yhä epäselviä. Krp taas kertoo, että he eivät epäile omassa tapauksessaan yhteyttä.Tähän paras lääke ovat tosiasiat, joita poliisilta vielä varmasti tivataan.Entä sitten johtopäätökset?On varmaa, että Kölnin tapahtumista otetaan oppia kotoutumiseen, poliisityöhön, jengiytymisen ehkäisyyn ja moneen muuhun poliittiseen ratkaisuun. Rikokset on selvitettävä ja näytettävä selvästi, missä raja menee, totesi liittokansleri Angela Merkel jo torstaina.Pohdittavaksi tulee myös, mihin asti opit riehumiseksi muuttuneesta juhlinnasta voi ulottaa. Saksaan saapui viime vuonna noin miljoona turvapaikanhakijaa, joista Kölnin asemalla oli tuhat. Tuhannesta vielä tuntemattoman kokoinen osa syyllistyi rikoksiin.Ennen loikkaa päätelmien tasolle onkin ihan ensin ymmärrettävä, mitä Kölnin asemalla, muualla Saksassa, Kirkkonummella ja Helsingissä uutenavuotena tarkalleen tapahtui.\nUudenvuodenyönä Kölnissä tapahtui jotakin, joka on pannut koko Saksan sekaisin. Uusivuosi on maan pääuutinen viikko tapahtumien jälkeen.Paljon on hämärän peitossa, mutta ainakin tämä tiedetään: Kölnin päärautatieasemalle kokoontui juhlimaan iso ihmisjoukko, kooltaan eri tietojen mukaan noin tuhat ihmistä. Suurin osa osallistujista oli nuoria miehiä. Monen tausta oli saksalaismedian mukaan "Lähi-idässä tai Pohjois-Afrikassa". Illan aikana osa joukossa olleista alkoi käyttäytyä aggressiivisesti, muun muassa ilotulitteita ammuskellen. Mediatietojen mukaan osa oli vahvasti humaltunut. Paikalle tulleisiin naisiin kohdistui yön aikana huomattava määrä rikoksia, muun muassa ryöstöjä ja seksuaalista ahdistelua. Poliisi on kuvannut tilannetta paikalla kaoottiseksi. Die Welt -lehden mukaan torstaihin mennessä tapahtumista oli tehty 121 rikosilmoitusta. Kolmessa neljästä aiheena oli seksuaalinen ahdistelu. 50 tapauksessa naiset oli lehden mukaan myös ryöstetty. Raiskauksia poliisille oli ilmoitettu kaksi. Poliisilla oli torstaina toistakymmentä epäiltyä, joiden tausta oli epäselvä. Weltin mukaan joukossa kuitenkin oli Saksaan tulleita turvapaikanhakijoita. Sekä Saksassa että Suomessa tapahtumia ja niiden uutisointia ympäröi nyt suuri hämmennys. Osa erityisesti Saksassa kysyy, miksi tapahtumista uutisoitiin niin myöhään: poliisia on syytetty kyvyttömyydestä reagoida yön tilanteeseen ja tapahtumien kaunistelusta jälkikäteen.Erityisesti Suomessa taas kysytään, miksi tapahtumista uutisoidaan täällä niin laajasti, ja miksi poliisi tiedottaa niistä niin innokkaasti, kun täällä ei ole tapahtunut mitään Kölniin verrattavaa.Osa myös kysyy, paisutellaanko Kölnin tapahtumia – ja Helsingin uhkaa – tarkoitushakuisesti.Saksan mittakaavassa on selvää, että Kölnin tapahtumat ovat merkittävä uutinen: suurkaupungin keskustassa rikoksen kohteeksi joutui lyhyessä ajassa ilmeisen suuri määrä ihmisiä. Poliisi ei yrityksistä huolimatta kyennyt estämään rikoksia. Poliisi on lisäksi omassa sisäisessä raportissaan luonnehtinut tapahtumia täysin poikkeuksellisiksi ja kertonut vakavista puutteista kyvyssä rauhoittaa tilanne rautatieaseman ympäristössä. Naisten seksuaalinen ahdistelu on laaja yhteiskunnallinen ongelma, joka koskee kaikkia kansanryhmiä. Tällaisen yksittäisen laajan rikosaallon uutisarvo on laajudessaan sinällään selvä asia.Entä sitten laajempi uutisarvo Euroopassa? Saksan uusivuosi on viime päivinä ollut iso uutinen monien Euroopan maiden uutismedioissa.Kölnin tapahtumat sopivat päällisin puolin niin täydellisesti turvapaikanhakijamiehiin lyötyihin ennakkoluuloihin, että moni esittää ne mielellään todisteena siitä, mitä tuleman pitää. Tällaisia ääniä on kuultu esimerkiksi brittimediassa.Haluttiin sitä muualla Euroopassa tai ei, Kölnin tapahtumista on jo tullut täällä symboli keskusteluun, jota turvapaikanhakijoista, kotoutumisesta ja yhteiskunnan yleisistä asenteista nyt käydään.Sosiaalinen media Saksassa ja Suomessakin on jo täynnä johtopäätöksiä tapahtuneesta.Pelkästään tämän vuoksi on oleellistä ymmärtää, mitä Kölnissä tarkalleen ottaen tapahtui: tapahtumia ei voi jättää mielikuvien varaan.Selvitettävää todella riittää: tekijöiden määrä, organisoitumisen taso, henkilöys, motiivi, tausta ja moni muu aivan keskeinen asia oli perjantaina täysin auki.Saksassa mediaa syytettiin myös ”toisenväristen” satunnaisesta osoittelusta, kun selvittelyt olivat yhä kesken.Median näkökulmasta on tietysti oleellista kysyä myös, kuka tapahtumista sitten symbolia luo, ellei media itse. Tässä työ on – kuten aina – tasapainoilua asioiden mittasuhteiden, leimaamisen vaaran ja vaikutusten välillä. Kölnin tapahtumissa yhdistyvät uutis- ja symboliarvo tavalla, joka tekee tasapainoilusta erityisen vaikeaa (mistä tämäkin kirjoitus on osoitus).Viranomaisten toiminnan arviointi on median keskeisiä tehtäviä. Siksi oleellista on kysyä myös, ovatko viranomaiset yhtä hämmentyneitä kuin suuri yleisökin.Tämä kysymys on oleellinen Suomessa. Täällä uutisarvo liittyy poliisin viestintään. Siitä tiedetään seuraavaa: Suomessa Helsingin poliisi tiedotti torstaina saaneensa ”vihiä”, että "turvapaikanhakijoilla olisi ollut mahdollisesti samansuuntaisia suunnitelmia kuin mitä nyt on uutisoitu olleen Kölnin rautatieasemalla". Keskusrikospoliisin Kirkkonummella sijaitsevassa vastaanottokeskuksessa aloittama tutkinta rikokseen yllyttämisestä liitettiin mediassa torstaina Kölnin tapahtumiin. Krp kiisti yhteyden myöhemmin. Helsingissä poliisille oli ilmoitettu kolmesta ahdistelutapauksesta.Tieto on niin ristiriitaista, että Suomen tapahtumia on vaikea arvioida lainkaan. Helsingin poliisi ei torstaina kertonut, mihin sen oletus uhasta perustui tai millä perusteella yhteys Kölnin tapahtumiin rakennettiin – kun tapahtumat Kölnissäkin ovat yhä epäselviä. Krp taas kertoo, että he eivät epäile omassa tapauksessaan yhteyttä.Tähän paras lääke ovat tosiasiat, joita poliisilta vielä varmasti tivataan.Entä sitten johtopäätökset?On varmaa, että Kölnin tapahtumista otetaan oppia kotoutumiseen, poliisityöhön, jengiytymisen ehkäisyyn ja moneen muuhun poliittiseen ratkaisuun. Rikokset on selvitettävä ja näytettävä selvästi, missä raja menee, totesi liittokansleri Angela Merkel jo torstaina.Pohdittavaksi tulee myös, mihin asti opit riehumiseksi muuttuneesta juhlinnasta voi ulottaa. Saksaan saapui viime vuonna noin miljoona turvapaikanhakijaa, joista Kölnin asemalla oli tuhat. Tuhannesta vielä tuntemattoman kokoinen osa syyllistyi rikoksiin.Ennen loikkaa päätelmien tasolle onkin ihan ensin ymmärrettävä, mitä Kölnin asemalla, muualla Saksassa, Kirkkonummella ja Helsingissä uutenavuotena tarkalleen tapahtui.


Ryhmäliikuntatunnit - Fit Tammisto\nVARAA TÄSTÄ RYHMÄLIIKUNTATUNTI\nKatso tästä ryhmäliikuntakalenteri\nOhjeet varaukseen tästä linkistä\nRyhmäliikunnan tuntivalikoima on valtava sisältäen useita eri lajeja.\nMeiltä löytyy erilaiset jooga tunnit, spinning, tanssitunnit, cross training, HIIT ja World Jumping -trampoliinitunnit ja GoFlo-tunnit ensimmäisenä keskuksena Vantaalla\nFit Tammisto on matalan kynnyksen kuntokeskus kaikille, meille on tervetullut jokainen kuntotasoon katsomatta.\nTunnit järjestetään tilavassa 180 neliön ryhmäliikuntasalissa, spinning pyörät ovat BodyBike Smart+ malleja, joissa voit seurata myös omaa kuntoiluasi mobiiliapista.\nMobility Kehon liikkuvuutta parantava tunti. Tunnilla tehdään erilaisia dynaamisia ja staattisia liikkeitä keholle, kuitenkin rauhalliseen tahtiin. Sopii hyvin myös kuntosalitreenin jälkeen palauttavana liikuntana.\nMover FitBody™ Mover FitBody™ tunti on tehokas ja kokonaisvaltainen treeni. Tunnilla tehdään koko kehoa vahvistava treeni lisäpainoja käyttäen. Tunti koostuu alkulämmittelystä, joka voidaan tehdä oman kehon painolla tai levytankoa ja painoja käyttäen; lihaskunto-osuudessa vahvistetaan päälihasryhmiä ja loppupalauttelussa venytellään treenatut lihakset. Tunnilla käytetään lisäpainoina levytankoa ja painoja, käsipainoja, kahvakuulaa. Tunti soveltuu kaikille.\nFoam Roller Foam roller on kokonaisvaltainen lihasten ja lihaskalvojen hyvinvointia edistävä tunti. Tunnilla käytetään apuna rullaa ja omaa kehoa. Tunti perustuu myofaskiaalisten triggerpisteiden hierontaan, jolla on tarkoitus pehmittää elimistön pehmytkudoksia. Kehon huoltaminen rullan avulla lisää liikkuvuutta ja verenkiertoa sekä nopeuttaa palautumista. Mover Roller jakaantuu rauhalliseen alkulämmittelyyn, jossa on vaikutteita eri kehonhuoltomenetelmistä, rullaosioon ja loppurentoutukseen\nOutdoor Strong Tämä tunti yhdistää laiteharjoittelun ja kehonpainotreenin! Tunnin aikana treenataan kehon päälihasryhmät kokonaisvaltaisesti läpi. Ohjaajan opastuksella ja vinkeillä saat laiteharjoittelusta kaiken parhaan mahdollisen irti. Kehonpaino liikkeissä keskitytään puhtaaseen ja hyvään tekniikkaan sekä huomioidaan jokaiselle sopivat variaatiot. Osassa liikkeissä saatetaan käyttää lisäpainoina mm. kahvakuulia tai käsipainoja. Tunti pidetään raikkaassa ulkoilmassa joka tekee hyvää niin keholle, mutta ennen kaikkea mielelle! Tunnille tarvitset mukaan hanskat sekä ulkotreeniin sopivan varustuksen!\nOutdoor Farm Strong OUTDOOR FARM STRONG -toiminnallisella ulkotunnilla haastat kehoasi aivan uudenlaisella tavalla. Tunnilla haetaan ihmisen luontaisia ja toiminnallisia liikeratoja joilla on suoranainen hyöty omaan arkeen. Pääset mm. treenaamaan autonrenkailla, raahaamaan hiekkasäkkejä, roikkumaan, harjoittamaan puristusvoimaa sekä heittämään Slam Ball -painopalloja. Tunnit pidetään AINA ulkona joten sääolosuhteet tuovat vielä aivan uudenlaista taistelufiilistä treeneihin! Tunnille tarvitset mukaan hanskat joissa on hyvä pito sekä ulkotreeniin sopivan varustuksen!\nShape Yoga Mitä saadaan, kun yhdistetään joogan harmonia sekä lihaskuntoharjoittelun polttavat teholiikkeet? Shape Yogassa haetaan kontrastia treeniin juurikin näillä elementeillä. Joogan rauhoittavat liikkeet auttavat pysähtymään hetkeen – sekä parantavat liikkuvuutta ja kehonhallintaa. Vastapainoa rauhoittumiselle haetaan tehokkailla koko vartalon lihaskuntoliikkeillä, jotka tuovat maksimaalisen poltteen lihaksiin sekä takuuvarman hien pintaan!\nTabata Tabata on korkean intensiteetin harjoitus koko vartalolle. Lepojaksot ovat lyhyitä, lihas väsyy ja syke nousee korkealle. Lihasten lisäksi sydän- ja verenkiertoelimistö saa ärsykettä ja kestävyyskunto kohoaa. Tabata treeni noudattaa aina samaa selkeää kaavaa.Yksi työosuus kestää 4 minuuttia. Se koostuu 20 sekunnin työosuudesta ja 10 sekunnin tauosta. Kun neljä minuuttia on täynnä huilataan hetki ja vaihdetaan seuraavaa työosuutta varten liikket. Kaikki liikkeet pystytään varioimaan jokaiselle osallistujalle sopiviksi ja ne voidaan toteuttaa oman kehon painolla tai kevyillä lisäpainoilla. Tämä rasvanpolttoa tehostava tunti soveltuu niin vasta-alkajille kuin kovemmallekkin treenajalle.\nUpper Body Power Vahvista yläkroppaasi tämän tehokkaan täsmätunnin avulla!Tunnilla tehdään lihaskuntoliikkeitä käsien, rinnan ja selän alueelle. Treenissä keskitytään ylävartalon isojen ja pienten lihasryhmien kuormittamiseen kehonpainon tai lisäpainojen avulla. Erilaiset punnerrukset, työnnöt ja hauiskäännöt tulevat varmasti tutuksi. Tunnilla keskitytään myös hyvään ja puhtaaseen tekniikkaan, jonka avulla saadaan parhaimmat tulokset!\nMover Fitball™ Tehokas ryhmäliikuntatunti, jossa apuvälineenä käytetään isoa jumppapalloa. Tunnilla tehdään alkulämmittelyssä sykkeenkohotusta ja kehonhallintaa. Lihaskunto-osuudessa harjoitetaan tasapuolisesti koko kehoa. Lopussa tehdään palauttavat venytykset. Fitball-tunti on hauska ja koko kehoa kuormittava lihaskuntotunti. Tunti sopii kaikille.\nSquat Oletko aina halunnut vahvemmat pakarat?Tällä tunnilla keskitytään erityisesti pakara lihasten aktivointiin, mutta treeni vahvistaa myös muita jalkojen lihaksia.Tunti koostuu lyhyestä alkulämmittelystä, jossa herätellään jo alaraajojen lihaksia. Treeniosuuden aikana haetaan intensiivistä poltetta erilaisten kyykkyjen ja pakaroita aktivoivien liikkeiden avulla lisäpainoja tai muita välineitä käyttäen. Feel the burn!\nArcYoga Vuoden 2019 kuumin joogatrendi ArcYoga on rantautunut Suomeen!ArcYoga - tunnilla tehdään kehoa vahvistavia, avaavia ja venyttäviä liikkeitä rullaamalla YogaWheel-renkaalla. Tämä ainutlaatuinen ja innovatiivinen tunti vie joogan täysin uudelle tasolle. Tunnille voi osallistua niin aloittelijat kuin kokeneemmatkin joogaajat. Inspiroidu rullaavista ja kehoa huoltavista joogaliikkeistä ja koe tunnin rentouttava vaikutus!\nPilatesfunc Tämä treeni on tehokas ja monipuolinen. Tunti ohjataan motivoivan musiikin tahtiin, joka vaihtuu kolmen kuukauden välein. PILATESFUNCin liikkeet sekä sarjat perustuvat Pilatekseen ja tunnin ydintehtävä on keskittyä kehon syviin lihaksiin. Tunnilla tehdään monipuolisesti koko kehoa vahvistavia liikkeitä. Tärkeintä tunnilla on liikkumisen lisäksi hauskanpito iloisessa ilmapiirissä. PILATESFUNC -tunnilla löydät keskivartalosi syvät lihakset!Kesto: 45-60 min\nGOFLO Jos normaalisti pystyt punnertamaan kerran, tässä treenissä pystyt punnertamaan 10 kertaa! Kattoon kiinnitettyjen joustavien Go Flo -köysien avulla teet yhden tunnin aikana yli 500 toistoa koko keholle. Tunnilla tehdään joustavien köysien kanssa erilaisia sykettä nostavia harjoituksia sekä lihaskunto- ja venyttelyliikkeitä, joissa jokaisessa käytät tehokkaalla tavalla jalka, selkä, käsi, vatsa- ja pakaralihaksia. Lajissa ohjaaja ei ole perinteisesti edessä, vaan kiertää liikkujien joukossa opastamassa liikkeissä, joten jokainen voi tehdä omaan tahtiin. GOFLO:ta ei suositella raskaana oleville ja köysien kantavuus on 130kg.Kenelle: kaikentasoisille kuntoilijoille ja erityisesti niille, jotka haluavat nostaa kuntoa ja vahvistaa uudella ja hauskalla tavalla lihaksia.Tervetuloa! Kuva otettu Allas Sea Poolilla\nJooga Jooga-tunti on rauhallinen ja miellyttävä ryhmäliikuntatunti joka koostuu kehonhallinta-, tasapaino- ja liikkuvuusharjoituksista. Tämä rauhallinen, miellyttävä ja hyvää tekevä tunti sopii kaikille!\nSpinning Spinning kohottaa kuntoa tehokkaasti ja kuluttaa runsaasti energiaa, erityisesti, kun tehdään intervalliharjoitusta.Spinning on rankkaa, energistä ja tehokasta treeniä. Spinningin etuna on myös se, että rasitusvammoja ei juuri tule, sillä liikkeet ovat luonnollisia eivätkä kuorimita niveliä. Useimmiten treeniin kuuluu intervalleja, joissa välillä poljetaan niin lujaa kuin jaksetaan ja välillä huilaillaan polkien rauhallisemmin. Intervalliharjoittelu on tehokkain tapa kohentaa kuntoaan ja kuluttaa kaloreita. Lisäksi vaihteleva treeni ehkäisee liikuntaa muuttumasta tylsäksi puurtamiseksi.Spinningin suosion syyt ovat yksinkertaisia: se kohentaa aerobista kuntoa ja tehostaa aineenvaihduntaa ja lisäksi se edistää painonhallintaa. Lajin etuihin kuuluu myös se, että spinning on lempeä nivelille ja jänteille. Lisäksi jokainen voi sovittaa harjoitteen oman kunnon mukaan, jolloin keho ei rasitu liikaa.Spinning antaa hyvää harjoitusta pakaroille ja reisille, mutta myös selkä ja vatsa saavat osansa. Treeni on kuitenkin hellävaraista polville ja lonkille.\nKuntonyrkkeily Kuntonyrkkeily on hauska ja vauhdikas laji, jonka voi aloittaa kuka tahansa ja millaisella treeni- ja kuntoilutaustalla tahansa.Kuntonyrkkeily sopii kaikille, jotka haluavat nostaa kuntoa ja parantaa kehonhallintaa. Erityisen hyvää kuntonyrkkeily tekee istumatyötä tekeville ja niille, jotka kärsivät niska-hartiaseudun ja selän ongelmista. Laji sopii hyvin myös niille, jotka eivät innostu jumpan askelkuvioista mutta kaipaavat kuitenkin ohjaajan kannustusta.Aloittelija tarvitsee vain t-paidan, verkkarit, sisäliikuntakengät, juomapullon, pyyhkeen ja avoimen mielen. Meiltä saat lainattua hanskat mutta harrastuksen jatkuessa kannattaa hankkia omat hanskat, jotka käytön myötä muotoutuvat omiin käsiin istuviksi.Fit Tammistossa sinulla on mahdollisuus päästä entisen ammattilaisten ylemmän keskisarjan Euroopan mestarin Amin Asikaisen vetämille tunneille! Amin on paikalla niin usein kuin muilta kiireiltään ehtii.\nPilates Mover Pilates on kokonaisvaltainen kehon ja mielen rentouttamiseen ja vahvistamiseen keskittyvä tunti. Tunnilla yhdistyvät monet osa-alueet: kehon rentoutuminen, keskittymisen kehittyminen, koordinaation ja liikkuvuuden parantaminen sekä lihasten vahvistaminen. Tunnilla keskitytään erityisesti keskivartalon (kehon voimakeskus) lihasten aktivointiin ja hallintaan. Tunti perustuu erilaisiin Pilates liikkeisiin joissa liikutetaan kehoa tasapainoisesti ja voimakkaasti jokaiseen liikkeeseen keskittyen. Tavoitteena on saavuttaa liikkuvuuden ja vartalon hallinnan luonnollinen tasapaino. Pilatekselle ominainen pehmeä yhdistelmä venytyksiä ja lihasvoimaa lisääviä harjoitteita kiinteyttää lihaksia tehokkaasti.\nMover RVP™ Rvp on Rankka lihaskuntopainotteinen ”täsmätunti” reisille, vatsalle ja pakaroille. Tunti alkaa selkeällä alkulämmittelyllä. Lihaskunto-osuudessa keskitytään reisi-, vatsa- ja pakaralihasten vahvistamiseen. Lopuksi lyhyet, noin 5 minuutin venyttelyt. Välineinä käytetään mm. voimatankoja ja step -lautaa. Tunti ei sisällä monimutkaisia askelsarjoja. Tunti sopii kaikille lihaskuntoharjoittelusta pitäville.\nToiminnallinen treeni Cross Training on toiminnallista harjoittelua erilaisia välineitä apuna käyttäen. Treeneissä kuormitamme koko kehoa emmekä vain yhtä tiettyä lihasta. Harjoittelemme eri liikkeiden tekniikat huolella, jotta voit tehdä päivän harjoituksen turvallisesti ja tehokkaasti. Opettelemme uusia taitoja ja viemme itsemme pois mukavuusalueeltamme. Harjoitamme monipuolisesti kaikkia kunnon eri osa-alueita, kuten mm. lihasvoimaa, kestävyyttä, notkeutta, nopeutta sekä räjähtävyyttä.Tunneille ovat tervetulleita kaikki ikään ja kokoon katsomatta, sillä harjoituksia pystyy tekemään oman kuntotason mukaan ja liikkeitä voidaan soveltaa helposta haastavaan. Kannustava ryhmähenki on kaiken a ja o ja ryhmässä treenatessa itsestäänkin saa enemmän irti.\nMover HIIT™ Mover HIIT on koko vartalon treeni, joka lisää ketteryyttä, koordinaatiota, lihasvoimaa ja lihaskestävyyttä. Tunnin tavoitteena on sykekunnon koheneminen, kehonhallinnan ja -hahmotuksen lisääntyminen sekä liikkuvuuden, ketteryyden ja lihaskestävyyden parantuminen. Tunnilla tehdään 8-12 liikettä nopealla temmolla (HIIT) 2-3 kierrosta. HIIT-vaikutus haetaan nopeasti vaihtelevien liikkeiden sekä lyhyen sarjapalautuksen kautta. Tämä tehokas ja sykekuntoa haastava tunti sopii kaikille.\nYogaFunc™ Have fun, get fit, never quit! Treeni on tehokas ja monipuolinen. Tuntia ohjataan motivoivan musiikin tahtiin, joka vaihtuu kolmen kuukauden välein. YOGAFUNC liikkeet ja sarjat perustuvat astanga joogaan, mutta tunnilla käytetään myös funktionaalisen treenin liikkeitä, esimerkiksi keski-, ja ylävartalon voimaosioissa. YOGAFUNC poikkeaa perinteisestä joogatunnista. Jooga-asanoiden ja liikkumisen lisäksi yksi tärkeimmistä elementeistä on ilo. YOGAFUNC tunnilla löydät varmasti takaisin liikkumisen ilon. Tunnin kesto 60-75min.\nMover Combat™ Combat on kovatehoinen koko vartalon toiminnallinen treeni jossa harjoitellaan ketteryyttä, koordinaatiota, lihasvoimaa ja kestävyyttä. Tunnilla tehdään eri kamppailulajeista tuttuja liikesarjoja ja kokonaisuuksia. Tavoitteena on tehokas ja monipuolinen treeni lyöntien, potkujen ja intervalliharjoitteiden kautta. Tämä tehokas tunti sopii kaikille.\nMover Jam™ Energinen ja hauska tanssillinen tunti jossa haetaan eri rytmien kautta hikea pintaan. Tuntia siivittää vaihteleva ja mukaansa tempaava musiikki - Pääset sheikkaamaan latinorytmeistä aina twistin tahtiin ja kaikkea siltä väliltä! Tunti alkaa helpoista perusaskeleista ja ryhmän mukaan varioidaan askelsarjoja ja pidetään hauskaa musiikin tahdissa\nMover Kahvakuula Toiminnallisen harjoittelun tunti jossa käytetään vastuksena ja välineenä yhtä tai kahta kahvakuulaa. Tällä tunnilla harjoitetaan lihaskestävyyttä, voimaa ja nopeutta sekä kehon syviä lihaksia. Kahvakuulaharjoittelu sopii sekä miehille että naisille, eikä tunnille osallistuminen vaadi aikaisempaa kokemusta kahvakuulaharjoittelusta. Tuntirunko on selkeä; alkulämmittelyn jälkeen tehdään erilaisia lihaskuntoharjoitteita ja tunti päättyy rauhalliseen loppupalautteluun.\nBody & Balance Body & Balancessa yhdistyvät jouhevasti Jooga, Tai Chi ja Pilates. Se tekee kehostasi joustavamman ja voimakkaamman, mutta myös auttaa sinua keskittymään ja rauhoittumaan. Hallittu hengitystekniikka, keskittyminen ja harkitut, ohjatut liikesarjat, liikkeet ja asennot yhdessä musiikin kanssa luovat holistisen harjoituksen, jonka päämääränä on luoda sekä keholle että mielelle harmonia ja tasapaino.Jokainen treeni sisältää noin 45 minuuttia helppoja, mutta myös haasteita antavia harjoituksia, joita seuraa kymmenen minuutin meditaatio ja rentoutuminen.\nMover Kids™ Perheen pienimmille (6kk -1,5 -vuotiaille) tarkoitettu tunti!Tunti on vanhemman ja lapsen iloinen liikuntahetki yhdessä. Tunti on suunniteltu 6kk - 1,5 -vuotiaille lapsille. Tunti koostuu alkulämmittelystä, lihaskunto-osiosta sekä loppuverryttelystä. Lapsi saa kokemuksia liikkeistä sekä musiikista ja aikuinen hauskan mutta tehokkaan treenin. Tunnilla liikutaan jokaisen lapsen ehdoilla turvallisesti. Osa liikkeistä tehdään lattialla, joten mukaan kannattaa ottaa viltti lapsen alle sekä halutessaan voi mukaan ottaa myös pienen lelun. Tunnin kesto 45min.\nVenyttely ja kehonhuoltotunti Tällä tunnilla haetaan tasapainoa ja kokonaisvaltaista kehonhuoltoa. Alkulämmittelyn jälkeen tehdään toiminnallisia venytyksiä päälihasryhmille ja ryhmän mukaan voidaan keskittyä tiettyihin lihasryhmiin. Rauhallinen tempo ja liikkeisiin keskittyminen tuo kehonhallintaa ja tukee lihashuoltoa. Tämän tunnin jälkeen tunnet olosi tasapainoiseksi ja rennoksi.\nMover Pump Lihaskuntoharjoittelutunti levytangon ja käsipainojen avulla. Liikkeet on suunniteltu myötäilemään musiikkia ja tuntirunko on suunniteltu loogiseksi ja fysiologisesti järkeväksi kokonaisuudeksi. Kesto: 55-60 min\nMover Aerial Yoga Joogatunti, jossa pääset lattiasta korkeuksiin! Mover Aerial Yoga tunti niin aloittelijoille kuin pidempäänkin harrastaneille. Tällä tunnilla perinteinen joogaharjoitus yhdistyy ilmassa tehtävään akrobatiaan, mistä saadaan koko kehoa vahvistava harjoitus. Aerial Yoga kehittää tehokkaasti lihaskestävyyttä, voimaa ja liikkuvuutta. Ihastu!\nWorld Jumping™ On helppoa, hauskaa, monipuolista ja mukaansatempaavaa treeniä trampoliinilla musiikin tahdissa. Tunti kehittää liikkeiden ja keskivartalon hallintaa, tasapainoa ja aerobista kuntoa. Tunti sisältää alkulämmittelyn, aerobisen- ja lihaskunto-osuuden sekä venyttelyn. Tunnin kesto 45-60min. Tuntia ei suositella raskaana oleville eikä vielä 3 kk synnytyksen jälkeen. Onko treenaaminen koskaan ollut näin hauskaa! 🙂\nKuntosalicircuit Laitteet ja liikkeet tutuksi!Tällä tunnilla tehdään tehokas treeni kuntosalilaitteilla sekä oman kehon painolla. Liikkeet ja tekniikat ohjataan tunnilla selkeästi, jolloin myös ensikertalainen pääsee treenaamaan turvallisesti ohjaajan kannustamana. Tunti koostuu alkulämmittelystä, treeniosuudesta ja loppupalauttelusta. Tunti soveltuu kaikille. Kesto 60min.\n12ROUNDS 12Rounds konseptitunti yhdistää kamppailulajeista tuttuja lyönti- ja potkutekniikoita sekä tehokkaan HIIT -harjoittelun. Pääset tutustumaan mm. potkunyrkkeilyn, karaten ja thai-nyrkkeilyn liikekirjoon uudella ja hauskalla tavalla.Tunnilla tehdään 12 erilaista 2 minuutin erää jotka jokainen osallistuja pääsee tekemään omaan tahtiin ohjaajan kannustaessa sekä neuvoessa tekniikoissa. 12Rounds -treeni auttaa sinua kehittämään monia erilaisia fyysisiä ominaisuuksia. Saat kiinteytystä, voimaa, koordinaatiota, liikkuvuutta, hapenottokykyä ja kokonaisvaltaista kehonhallintaa. Fysiikan lisäksi saat lisää myös upeita henkisiä voimavarjoa, kuten annoksen itseluottamusta ja pystyvyyden tunnetta.Tunnille osallistuaksesi et tarvitse aikaisempaa kokemusta kamppailulajeista. Voit ottaa mukaan omat nyrkkeilyhanskat tai lainata salista löytyviä hanskoja.\nZumba Laita lantio liikkumaan! Zumba on mukaansa tempaava tanssillinen ja rytmikäs tunti, jossa yhdistellään erilaisia tanssimuotoja, kuten salsaa, sambaa ja reggaetonia. Hauskaa, hikistä ja tehokasta! Sinulla ei tarvitse olla aiempaa kokemusta zumbasta tai tanssimisesta, vaan tunti sopii kaikille ja liikkeet on helppoja oppia ja toteuttaa. Kesto 55-60min\nPilatesFlow Tunnillat vuorottelevat sulavasti Pilateksesta tutut keskivartaloa, kehonhallintaa ja ryhtiä parantavat liikkeet sekä liikkuvuutta parantavat venytykset. Tunnille et tarvitse aikaisempaa kokemusta Pilateksesta ja se sopii hyvin liikuntaa aloitteleville treenaajille, mutta myös rankan treenin vastapainoksi\nBurning Cardio Liikkuva, hikinen ja intensiivinen cardio treeni! Nimensä mukaisesti tämä treeni polttaa rasvaa sekä kehittää aerobista ja anaerobista kuntoasi. Tunti sisältää pääosin omalla kehonpainolla tehtäviä liikkeitä joita välillä tehostetaan pienten lisäpainojen kanssa. Pääset myös harjoittamaan ketteryyttä ja koordinaatiokykyäsi. Vaikka tunti on liikkuva sen kaava on selkeä eikä se sisällä vaikeita askelkuvioita!\nJumping Tabata Tämä tehokas minitrampoliinien päällä tehtävä tunti rakennetaan TABATA-kaavan mukaan 4 minuutin treeniosioissa. Yhden osion aikana tehdään 20 sekuntia treeniä ja 10 sekuntia huilia yhteensä kahdeksan kierroksen verran. Liikkeissä hyödynnetään erilaisia Jumping hyppyjä ja yksinkertaisia liikeyhdistelmiä trampoliinilla. Tunti kehittää erityisen hyvin myös keskivartalonhallintaa. Varaathan mukaasi sisätreenikengät ja juomapullon. Tuntia ei suositella raskaana oleville tai vielä 3kk synnytyksen jälkeen.


Milloin aloititte hääsuunnittelut? - Yleistä hääaiheista keskustelua - Naimisiin.infon hääfoorumi\n, kesä 08 2007 12:33 Sivu 1 / 20 1\nLähetetty 08 kesäkuu 2007 - 12:33 Hääsuunnitelmista jne..Olisi kiva tietää, että milloin aloititte omien häidenne suunnittelut?Itse olen menossa naimisiin vasta 2010 kesällä, mutta ns. "alustavia suunnitelmia" ollaanjo alettu käymään läpi.. mm. millä paikkakunnalla? milloin? missä kirkossa? jne jne.. ::) Nooh, parempi sitä kai on alkaa suunnitella hyvissä ajoin, niin ei tuppaa stressi ja kiire päälle, heh!?!? :P Tokihan tilanteet aina elämässä muuttuu, mutta silti on kiva suunnitella.. Varsinaiset kunnolliset suunnittelut aloitetaan vasta joskus 2008 syksyllä.. eli reilu 1,5v ollaan ajateltu häitämme suunnitella, jotta saadaan mahdollisimman omannäköisemme juhlat. :) Olisi myös ehdottoman kiva tietää, että mikä mielestänne olisi kohtuullinen/ sopiva budjetti häille? Kun kyseessäm on kumminkin sellaiset 100-150 hengen häät. Kiva olisi myös saada näin etukäteen selville muutama kiva, rauhallinen ja kaunis paikka, jossa häät voisi pitää..? (Vammala-Äetsä-Huittinen välillä) Olisi myös kiva jakaa muiden häitänsä suunnittelevien immeisten kanssa kokemuksia, suunnitteluja jne.. yksityisviestejäkin saa ja pitää laittaa! ;D ;)\nLähetetty 19 tammikuu 2011 - 13:17 aika pian kihlojen jälkeen alettiin pikkuhiljaa suunnittelemaan, eli noin vuosi ennen häitä. vähän ehkä liiankin pikkuhiljaa, kun on viä aika paljon mietittävää ja tehtävää ja häihin on vaan vähän yli neljä kuukautta Ylös\nLähetetty 19 tammikuu 2011 - 13:44 Minä aloin puol vuotta ennen joten heti kättelyssä alkoi se suurin kiire kun pitää varata monta ihmistä ja paikkaa! Mutta parissa viikossa olen saanut hoidettua vaikka mitä Ylös\nLähetetty 19 tammikuu 2011 - 18:53 Onpas ihmiset aloittanut ajoissa.. Meillä on syyskuussa häät ja tähän mennessä ollaan saatu varattua juhlapaikka... Huomenna yritän soittaa josko saisi jonkun kirkon varattua Tuntuu vaan ettei uskalla hankkia mitään valmiiksi vielä, jos vaikka mieli muuttuu. Vaikka nyt on selkeä visio millainen puku, niin onko se visio sama sitten enään syyskuussa. Ylös\nLähetetty 23 tammikuu 2011 - 18:14 Nyt Tammikuussa alotettu suunnittelut ja kesällä 2012 olisi häät Jotain Sinistä - hääblogi\nLähetetty 25 tammikuu 2011 - 13:21 Meillä myös häät 2012 kesällä. Kihloihin mentiin reilu viikko sitten. Varattuna on hääpaikka ja kirkko. Pakko olla ajoissa liikenteessä, jos haluaa näin pienessä kaupungissa saada edes jonkun juhlapaikan haluamalleen päivälle.\n<3 Poika 5/04 <3 Tyttö 11/10 <3\n<3 Kihloihin 16.1.2011 <3 Naimisiin 14.7.2012 <3\n"Elämä on kovaa, mutta ilman kovaa ei ole elämää."\nLähetetty 27 tammikuu 2011 - 15:09 Meillä on häät 4kk päästä, ja tällä viikolla on aloitettu suunnittelu. Saattaa olla, että tulee vielä kiire, mutta toistaiseksi ei stressaa Ylös\nLähetetty 27 tammikuu 2011 - 16:32 En kyllä itse henkilökohtaisesti ymmärrä sitä, että häistä touhotetaan jopa kaksi tai kolme vuotta etukäteen (!). Mutta minäpä en olekaan hössöttävää tyyppiä, edes hääasioissa Joo...Vai etten ole hössöttävää tyyppiä, just joo. Mä en pysty ajattelemaan enää mitään muuta kuin häitä!\nLähetetty 02 helmikuu 2011 - 01:44 Meillä myös suunnitteilla häät kesällä 2012 ja nyt ois tarkotus varailla paikkoja kun sen verran mittavat kemut tulossa ettei ihan mikä tahansa paikka käy.\nLähetetty 02 helmikuu 2011 - 19:59 Häät vuoden kuluttua, eli helmihäät 2012 ja suunnittelu aloitettu ihan vasta. Eli vähän reilu vuosi ennen..\n1 199 Viestit\nLähetetty 02 helmikuu 2011 - 22:52 Meidän häät elokuussa 2011. Juhlapaikka ja kirkko varattiin sekä bm ja kaasot pyydettiin tehtäviinsä viime kesänä, muuten varsinainen suunnittelu ja valmistelu alkoi joulu-tammikuussa, siis n. 7 kuukautta ennen h-hetkeä. Aikataulu tuntuu sopivalta, ei oo tullut kiireen tunnetta / myöhästymisiä minkään suhteen (vielä!), mutta häät ovat kuitenkin jo sen verran lähellä että järjestelyt tuntuvat hyödyllisiltä, eikä liian aikaiselta "haihattelulta". Ja pahimman hössötyksen puran tietysti täällä naikkareissa, niin eipähän tule bridezillan leimaa otsaan Ylös\nLähetetty 03 helmikuu 2011 - 08:10 Hääsuunnittelut aloitettiin joulukuussa 2010, päätettiin päivä jne., mutta virallisesti suunnittelumme alkoivat tammikuussa 2011, jolloin varattiin kirkko ja juhlapaikka sekä kerrottiin molempien vanhemmille ja tuleville avustajille Häihin oli siis aikaa jotain hieman päälle 1 v ja 7 kk Odotusblogi Rouvablogi\n1 202 Viestit\nLähetetty 04 helmikuu 2011 - 12:44 Me alotettiin joulukuussa 2010 ettii juhlapaikkaa tietylle päivälle kesäkuussa ja sitten tammikuussa löydettiin sopiva juhlapaikka, mutta ei alunperin ajatellulle päivälle, koska paikka oli varattu koko kesälle. Tehtiin sitte alustava varaus syksylle. Sitten kuitenki muutin mieltäni vieraiden määrän suhteen ja piti uudestaan ettiä juhlapaikka ja se on itseasiassa vieläkin hakusessa. Tosin alustava varaus on pariinki paikkaan. Kirkko on nyt kuitenki varattu sille syksyn päivälle, koska alko tuntua siltä, että kesäkuu tulee liian pian. Ja samalla sain ne haluamani syyshäät, joihin sulho ei ensin suostunu =) Ompelijalle ja kampaajalle on aika varattu. Siinä järjestelyt tähän mennessä. Eli 9 kuukautta aikasemmi alotettu vähä miettii ja vauhtiin asiassa päästy 8 kuukautta ennen.\nLähetetty 04 helmikuu 2011 - 13:15 Nyt puoli vuotta ennen häitä aloitettiin. Samalla kun päätettiin vihille mennä. Hyvin tuntuu olevan aikaa. Vaikka minulle oli yllätys, että monet asiat oikeasti pitää varata näin hyvissä ajoin (juhlapaikka, pitopalvelu, jopa valokuvaamo!). Varmaan lyhyemmillä varausajoilla pääsisi, ellei kyse olisi kesähäistä ja lauantaipäivästä.\nLähetetty 05 helmikuu 2011 - 11:00 Me ollaan aloitettu vasta häistä haaveilu. Ylös\nLähetetty 05 helmikuu 2011 - 23:25 Meillä häät elokuussa 2011 ja vasta viime viikolla varasimme kirkon ja nyt ois aika varmasti juhlapaikkakin jo. Bändinkin olen saanut jo varattua, mutta kaikki muu onkin sitten hyvinkin auki vielä. Vähän meinaa paniikki iskeä kyllä, mutta eiköhän tää tästä kun kirjoittaa listalle kaikki hoidettavat. Ensi viikolla käyn kiertää kampaamoita häämeikkiä ja -kampausta varten. Niidenkin varausten kanssa kuulema saa olla hyvissä ajoin liikenteessä.. Samoin valokuvauksen kans. Häämekon sovitus olis myös ensi viikonloppuna! Tästä tää lähtee.. mie & sie\nLähetetty 06 helmikuu 2011 - 09:39 Kihloihon mentiin 1999, ja hääpäivä päätettiin nyt vuoden vaihteessa . Häät elokuussa 2011. Nyt kirkko ja juhlapaikka varattuna, puku kaapissa, sormus valittuna, bändi varattuna, kutsukorttitarpeet ostettu. Pitopalvelu, meikit ja kampaus ja valokuvaus on isoimmat työn alla olevat asiat. Mutta lähinnä tuntuu, että häihin on vielä pitkä aika, eikä järjestelyissä tosiaan tule kiire... saas nähdä kuinka käy..\nLähetetty 07 helmikuu 2011 - 15:50 Heinäkuussa 2010, kun mies kosi. Tämän jälkeen onkin ahkerasti suunniteltu. Ylös\nLähetetty 10 helmikuu 2011 - 16:02 Me taidettiin aloitella joskus marraskuun puolella 2010 häiden suunnittelua. Meidän piti ensiksi mennä heinäkuussa 2011 naimisiin mutta nyt mennäänkin maaliskuussa 2011 Kutsukortit meillä oli valmiina jo joulukuun puolella. Kyllä niitä tehtiinkin ja kirottiin! Juhlapaikka meillä oli varattuna myös marraskuun lopussa ja kirkko me siirrettiin joskus joulukuun alussa tolle maaliskuulle. Sanotaan näin, että vajaa puoli vuotta ennen ruvettiin miettimään häitä. Ylös\nLähetetty 10 helmikuu 2011 - 17:26 Heti kun mentiin kihloihin. Häät menee kyllä 1,5 vuoden päähän, koska tämä kesä ei käy ja mies haluaa ehdottomasti kesähäät. Mahdollisimman pian varataan kirkko, juhlapaikka ja varmaan bändi. Muut jutut saa odottaa ensi vuoteen, vaikka kyllähän mä olen jo ehtinyt ajatuksen tasolla suunnitella aika paljon.


Suomen Datsjuk ja ”pikkupojat” – tässä ovat Pikkuleijonien onnistujat avausottelussa - Jääkiekko - Ilta-Sanomat\nSuomen Datsjuk ja ”pikkupojat” – tässä ovat Pikkuleijonien onnistujat avausottelussa\nKakkonen on ykkönen. Kakkosketju oli Pikkuleijonien ehdottomasti vahvin osa-alue, kun Valko-Venäjä kaatui MM-avauksessa lukemin 6–0.\nJesse Puljujärvi oli Suomen parhaita pelaajia avausottelussa.Kuva: Heikki Saukkomaa\nSuomi aloitti alle 20-vuotiaiden MM-kisat voittamalla Valko-Venäjän maalein 6-0. Suomen maaleista vastasivat Mikko Rantanen, Sami Niku, Patrik Laine, Sebastian Repo sekä kahdesti onnistunut Jesse Puljujärvi.\nIlta-Sanomat arvioi Pikkuleijonien onnistujat – jotka tällä kertaa tulivat kaikki kakkosketjusta\n1) Sebastian Aho. Hössötykset pois: Tämä nuori mies on tämän joukkueen ainoa pelaaja, joka on SM-liigassa tähti jo nyt. Ja se näkyi heti avausottelussa. Kun Suomen viisikkopeli venyi ja paukkui etenkin ottelun alussa, Aho liimasi kakkosketjun peliä koko ajan. Pelaa itselleen vähän oudolla paikalla sentterinä, mutta hoiti ainakin junnulätkän apumaaksi luokiteltavaa Valko-Venäjää vastaan hommansa timanttisella tarkkuudella. Piti kiekkoa, puolusti tunnollisesti ja rakensi peliä. Illan tehot 0+3. Hyvät naiset ja herrat, tässä on Suomi-lätkän Pavel Datsjuk.\n2) Jesse Puljujärvi. Kakkosketjun toinen ”pikkupoika”. 17-vuotias häkkipää, mutta mitat kuin aikuisella miehellä (190 cm, 91 kg). Ei ollut ottelun alkuvaiheessa esillä aivan yhtä hyvin kuin toisen laidan ”pikkupoika”, mutta viimeisteli kylmänviileästi kaksi osumaa ja tarjoili unelmasyötön Laineen osumaan.\n3) Patrik Laine. Tapparan ”pikkupoika” (17-vuotias, 194 cm, 94 kg), joka tuli peliin sillä asenteella, että haluaa olla ensi kesänä NHL:n ykköskierroksen varaus. Pyrki kiekon kanssa maalille, haki taklauksia ja halusi ratkaista ottelun. Kruunasi iltansa tekemällä Pikkuleijonien kolmannen maalin jäätävän hyvällä lämärillä suoraan syötöstä. Laine ja Puljujärvi ovat selkeästi käymässä kisaa ensi kesän varausjärjestyksestä – tämä lupaa Suomelle vain hyvää turnauksen edetessä.


BMW 323 Viistoperä 1998 - Vaihtoauto - Nettiauto\nTästä hyvä ja luotettava nelikuutio jokapäiväisestä työajosta. Haussa pienempi auto, pienemmällä koneella. Hyvät talvi-sekä kesärenkaat vanteilla. Kuvasta poiketen kesärenkaiden lipat oranssit, tuli paljon komiampi niin. Öljyt vaihdettu eilen. Ei ylimääräisiä kolinoita tai sopan syöntiä.\nPlussaa löytyy vaikka millä mitalla, mutta miinuksia on vain pari:\n-Kolmonen hyppää joskus paikoiltaan mutta menee kiltisti takaisinkin.\n-Ruostekukkaa löytyy. Maalipinta ei ole priima.\nNyt ostolenkkarit jalkaan ja suunnaksi Vaasa! Piilota »\nNettiauto ID 11150108


Meteorologi: Tästä riippuu, lauhtuuko talvisää pysyvästi – ”Tuhannen taalan paikka” - Kotimaa - Ilta-Sanomat\nJulkaistu: 17.1.2016 21:12\nKipakan pakkasviikon päätteeksi odotetaan lauhkeampia ilmoja. Tuleeko viikonlopun lauhtumisesta talvisään käännekohta?\nEuroopan keskipitkien ennusteiden keskus julkaisi torstaina kuukausiennusteenhttp://www.iltasanomat.fi/kotimaa/art-1452995375522.html, jonka mukaan sää alkaa osoittaa Suomessa lauhtumisen merkkejä ensi viikon alun ja helmikuun puolenvälin välisellä ajanjaksolla.\nSekä Forecan että Ilmatieteen laitoksen säämallien mukaan lauhtuminen voisi alkaa jo ensi viikon loppupuolella. Forecalta kerrottiin sunnuntaina Ilta-Sanomille, että matalapaine tuo tulevana viikonloppuna Suomeen lumisadealueen, tuulen suunta muuttuu ja etelän puoleinen tuuli tuo mukanaan lämpimämpää ilmaa.\nIlmatieteen laitoksen meteorologi Paavo Korpelahttps://www.is.fi/haku/?query=paavo+korpela ripottelee hieman suolaa pitkän aikavälin ennusteen päälle. Hänen mukaansa ennustemallit ovat ennenkin esittäneet kylmien talvisääjaksojen lauhtumista aiemmin kuin todellisuudessa on käynyt. Jos asia olisi näin myös tällä kertaa, viikonlopun helpotus jäisi väliaikaiseksi.\n– Toki lauhtuminen on mahdollista, mutta tässä vaiheessa en pidä sitä mitenkään varmana, Korpela kertoo.\n– Pitäisin ensi viikon muutosta aika lyhytaikaisena. Sitä seuraava viikko ratkaisee asioita enemmän.\nSuomen yllä ilmavirtausten yhteenotto\nLauhtuvaa säätä povaavat ennusteet perustuvat siihen, että Suomea lähestyvä matalapaine tuo mukanaan lämmintä ilmaa. Korpelan mukaan avainasemassa on eräänlainen ilmavirtausten yhteenotto, joka tapahtunee Suomen yllä runsaan viikon kuluttua.\n– Suomen yllä on ensi viikonloppuna kylmä korkeapainealue, joka edeltää tätä luvattua lauhtumista. Lännestä lähestyy laaja matalapaine, joka yrittää työntää lämmintä ilmaa Suomeen. Tässä sitten on se tuhannen taalan paikka, tuleeko lauhempi ilma loppujen lopuksi Suomeen vai pitääkö kylmä ilma pintansa, Korpela selittää.\nLämpimän ilmavirtauksen voitto ei välttämättä tarkoittaisi suojasäätä.\n– Pakkasta voi hyvin olla edelleen, mutta säätyyppi muuttuisi vaihtelevammaksi ja tuulisemmaksi. Lumisateita varmaan tulisi enemmän, Korpela arvioi.\nYllä olevalta HSTV:n videolta näet maanantain sään.\nJoko paukkupakkanen riittää?\nÄäniä yhteensä 29817\nIlmatieteen laitoksen ennuste: Raju muutos säässä ensi viikolla\nIlmatieteen laitoksen kuukausiennusteen mukaan ensi viikko on vielä kipakka pakkasviikko, mutta sitten lauhtuu. Lue lisää ›


lomakodit – Sandy Bottom Trail Rides, Marshall: Asunnot/huoneistot ja muut | Vrbo\nLöydä sinulle sopivin paikka – Sandy Bottom Trail Rides\nMukava, rauhallinen mökki Yksityinen, Scenic vaellusreittejä\nMaalaistalo rauhallisessa, kauniissa, Hollow-paikassa\nUusi mökki työskentelevällä maatilalla, kevään syömä kylpytynnyri, näkymät, lehmät ja aasi!\nAsheville hirsimökki kylpytynnyri ja näkymät\nYlellinen, Henkeäsalpaava Mountain / River Views ja yksityisyys odottavat sinua\nParit Getaway! Mökki w / King-vuoteella ja 2 hengen ulkouima-amme WNC-vuoristossa\nMissä voin yöpyä lähellä kohdetta Sandy Bottom Trail Rides, Marshall?\nVuonna 2020 tarjoamme ison valikoiman majoitustiloja lähellä kohdetta Sandy Bottom Trail Rides: 1 231 lomakotia, kuten Asunnot/huoneistot (223 kpl) ja Talot (529 kpl). Löydä paras majoitus perheellesi tai ystävillesi kohteesta Sandy Bottom Trail Rides.\nMikä on paras alue yöpyä lähellä kohdetta Sandy Bottom Trail Rides?\nMatkustitpa sitten perheesi tai ystäviesi kanssa ja olipa suunnitelmissasi sitten pitkä lomamatka tai lyhyt viikonloppuloma, seuraavilta alueilta löydät laajimman loma-asuntovalikoiman lähellä kohdetta Sandy Bottom Trail Rides:\nWolf Laurel: 81 loma-asuntoa\nVoinko vuokrata tämän loma-asuntotyypin läheltä kohdetta Sandy Bottom Trail Rides: Asunnot/huoneistot?\nTietysti. Lähellä kohdetta Sandy Bottom Trail Rides löytyvät Asunnot/huoneistot: 223 kpl Vrbo Suomin sivustolla. Muihin suosittuihin loma-asuntotyyppeihimme lähellä kohdetta Sandy Bottom Trail Rides kuuluvat:\nVoinko löytää loma-asunnon, johon kuuluu uima-allas, läheltä kohdetta Sandy Bottom Trail Rides?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 86 loma-asuntoa, joihin kuuluu uima-allas ja jotka sijaitsevat lähellä kohdetta Sandy Bottom Trail Rides. Pääset tarkastelemaan valikoimissamme olevia lomakoteja hakukentän avulla.\nVoinko varata loma-asunnon suoraan verkosta tai välittömästi läheltä kohdetta Sandy Bottom Trail Rides?\nKyllä, Vrbo Suomin valikoimista löytyy 1 231 verkosta varattavissa olevaa ja 855 välittömästi varattavissa olevaa loma-asuntoa läheltä kohdetta Sandy Bottom Trail Rides. Älä jää odottamaan! Käy tutustumassa valikoimissamme oleviin lomakoteihin hakukentän avulla ja valmistaudu matkallesi lähelle kohdetta Sandy Bottom Trail Rides!\nTutustu kohteen Sandy Bottom Trail Rides lähellä sijaitseviin alueisiin


Ajankohtaista - Suomen perheliikuntaliitto\nSuomen Perheliikuntaliitto ry alkaa vuonna 2014 julkaista perheliikuntalehteä, jonka tarkoituksena on jakaa tietoa perheliikunnan mahdollisuuksista ja tuoda esille hyviä käytänteitä eri puolilta Suomea.\nLehteä julkaistaan PDF-muotoisena verkkolehtenä.\nKysy myös mainostilaa tai anna juttuvinkki!\nHaastekampanjalla perheet liikkumaan\nPerheliikuntaliitto aloittaa kesäkuussa perheliikunnan haastekampanjan. Ideana on saada ihmiset liikkumaan yhdessä oman perheensä kanssa. Perheen yhteisestä liikunnasta otetaan kuva ja ladataan se Facebookiin. Samalla haastetaan mukaan kolme uutta henkilöä.\nPerheliikuntahaaste on suunnattu kaikille Facebookin käyttäjille ja haasteeseen osallistutaan koko perheen voimin. Haasteen saaja voi ottaa haasteeseen osaa joko omien lastensa ja/tai omien vanhempiensa kanssa.\nTagilla #perheliikuntahaaste pääsee näkemään kampanjaan osallistuneiden kuvia.\nYhdessä liikkumisen iloa Vaasassa\nVaasan Fennia Arena täyttyi perheistä 27.4.2014, kun VPS Juniorit ry ja Suomen Perheliikuntaliitto ry järjestivät yhteistyössä perhefutistapahtuman. Tapahtumaa varten oli suunniteltu yhteistoiminnallisia liikuntarasteja, joilla lapset ja vanhemmat suorittivat yhdessä liikunnallisia tehtäviä pallojen ja vähän muidenkin liikuntavälineiden kanssa.\nTapahtumakonseptin myötä lanseerattiin samalla myös innovaatiopalkinnonkin saanut kasvatusliikuntamenetelmä. Palkittu menetelmä perustuu yhteistoiminnallisen oppimisen periaatteisiin, tehtäväsuuntautuneeseen motivaatioilmapiiriin sekä lisäksi siinä hyödynnetään psykomotorista lähestymistapaa liikuntaan. Menetelmästä saa lisätietoja ottamalla yhteyttä Suomen Perheliikuntaliittoon.\nTapahtumassa, jossa lopulta oli yli 100 osallistujaa, sekä lapset ja että vanhemmat saivat liikunnallisia onnistumisen ja ilon kokemuksia! Tapahtumaa toivottiinkin järjestettäväksi uudestaan!


Eleaf Lemo / Lemo Drop / Lemo 2 - Sivu 48\nSivu 48 / 57 Ensimmäinen ... 38444546474849505152 ... Viimeinen\nTulokset 941 - 960 / 1131\n14.07.15, 10:15 #941\nMeikän lemo2 on ollu about viikon käytössä ja dryhittejä alko tulemaan parin päivän käytön jälkeen. Tää on nyt viimenen oljenkorsi meikälle ennenku saa lemo2 maistaa Dremeliä.. Kaikki muut oikeat- ja poppaskonstit on kokeiltu ja ei mikään auta.\nedit: oon vielä niin noob, etten saanukkaan viitata suoraan tohon ylläolevaan wickausviestiin. Töiden jälkeen saa Lemo siis vanua ähkyks asti.\nedit2: KYLLÄ !!! Eipä se tarvinnut muuta kun laittaa vanua ihan reilusti. 30w laulaa ilosesti ilman minkäänlaisia merkkejä dryhiteistä, kiitos!\nViimeksi muokannut lertto; 14.07.15 kello 16:43.\n14.07.15, 13:47 #942\nMä porasin 3mm reijät kylkeen niinko subtank+ , ei oo pahemin sen jälkeen ketuillu,tosin lemo1 33w kärsii huoleti vedellä. voiskai noi 4mm suurentaa viel, kolotkin sielä on alalaidassa,kuvatkin oon tänne laittanu\n15.07.15, 13:10 #943\nAlkuperäinen postaaja lertto\nNo huh-huh mikä määrä pumpulia. Saattaa jopa vaikuttaa makuunkin kun wickauksen lisäksi kuristaa kammiota.\nNo huh-huh minkä näköinen mörkö tuota duunaa ;-D\nItsellä kolmas setuppi alkoi toimimaan kunnolla. 0.4 kanthal 6 kierrosta M3 pulttiin tekee 0.7 ohmia. KGD pumpalia niin paksu soiro kun käämistä vaan meni läpi. Joutui jopa hieman pyörittelemään että meni läpi asti. Saksilla sen verran trimmausta että nippa-nappa ylettää pumpalin päät dekille. Kostutetut pumpalit painetaan dekin seinään, kammio paikalleen ja varmistetaan ylhäältä päin katsottaessa että näkyy nestekanavat täysin vapaana.\nJa nyt toimii, kaikki 30W mitä iStickistä irtoaa ja rokkaa kuin hirvi.\n16.07.15, 09:44 #944\nJotenkin tuntus, että joka toinen lemo2 on aivan erilainen. Itteäki hirvitti toi vanun määrä, mutta meikällä pelittää loistavasti! Höyryä ja makua riittää ja antaa paukuttaa 40-45w iisisti, jos täytyy kiireesti saada isot henkoset.\n16.07.15, 18:23 #945\nEi taida tuosta kakkos-Lemosta tulla mulle samanlaista jokapaikan höylää kuin Kayfun on. Selkeästi tein jotakin ihan päin vittua kun sain kolme kertaa peräkkäin tankattua laitoksen ilman että kusi kintuille.\nMuuten ihan loistava laitos, mutta kenttäolosuhteissa ei. Janoisena laitteena lähinnä kauppareissuille kelpaa, mutta baarireissulle täyttöpullon kanssa.....\nEdit: onpas muuten pirun hyvä wickkausmetodi tuossa lertto:n linkkaamassa videossa. Siis lähinnä nuo tupsujen pituus ja taittelu tuonne dekille. Kokeeksi laitoin tuohon Lemo kakkoseen öpaut samanmoisen ja voi vedellä huolella ilman pelkoa dry-hiteistä. Tästä rohkaistuneena kokeilin vastaavaa subtank minin RBA-päälle (V1) ja toimii. Nesteinä 70/30 - 80/20 eikä tarvitse pelätä dry-hittejä. Ei pienintäkään jälkipolttoa havaittavissa vaikka antaa atolle kunnolla runtua.\nViimeksi muokannut Beenari; 18.07.15 kello 02:06. Syy: poliisin välttelyä\n23.07.15, 22:13 #946\nLemo 2:sta sain tankin rikottua, vapusta saakka toiminut moitteettomasti setuppeja vaihdellen ja käytössä joka päivä. Nyt uuden lasi tankin kanssa alkanut vuoto ongelmat, vuotaa täyttäessä ja joskus myös käytössä. Tiivisteet pitäis olla kunnossa, jollakin vikkiä mitä tarkastaa vielä kun oma älli ei enään riitä ??\n23.07.15, 22:21 #947\nOnko alkuperäinen varalasi vai kiinan versio? Tarkista nyt ainakin että päät on suorat.\n23.07.15, 22:39 #948\nPuffilta tuli lasi.\n27.07.15, 09:26 #949\nMulla noi dryhitit katos kun ei chamberia kiertäny kokonaan kiinni vaan jättää noin 0.5mm raon siihen ja varovasti rullaa kiinni. 80vg/20pg nesteellä\nJa ei ole vuotanut nesteitä ulos vielä ainakaan\n28.07.15, 10:20 #950\nOliko jollain vinkkiä antaa näihin kierteisiin,jumii ihan vitun tiukkaan vaikkei pyöritä kiinni ku hennosti. joka kerta saa pihteillä avata. onko jostain muusta tämän korvaajaa,ei muuta vikaa oo ku tuo vaan vituttaa joka kerta pihtien kanssa ährätä.\nonko subtank rba pohjalla mistään kotosin tähän verrattuna? mini tai normi\n28.07.15, 11:03 #951\nKammion kierteisiin? Yleensä aukeaa kun antaa vähän vettä ja hennosti pitää kiinni kun ruuvaa. On osat niin ohuita että todella helposti menee ksaan kun puristaa.\nSub Mini ei ainakaan omaan makuuni ollut.\n28.07.15, 11:08 #952\nsiis kaikki kierteet.ihan joka vitun ikinen. entisellä lemo1 ei samanlaisia ongelmia,tällä joka kerta. nyt laitoin taas ihan hennosti kiinni,katotaas enskerralla miten jumineet kun aukaisen.\n28.07.15, 11:11 #953\nOta jotkut kumiläpyskät kokeiluun siihen avaukseen. Eli kierrät semmosen ympäri ja availet jos on niin tiukassa.\n28.07.15, 11:51 #954\nSubi mini on hyvä korvaaja tälle, helppo setupoida ja mukava\n28.07.15, 12:09 #955\nTäysin samaa mielta Rommelin kanssa.Subin rba+ on todella helppo setupoida ja voi rakentaa todella alhaisia coileja.\nItsellä nyt menossa 0.4ohm ei mitään wikkaus tai muita ongelmia.\n28.07.15, 12:11 #956\nMulla 0.05 ohmia nikkeliä. Tää on osoittautunu parhaaks alustaks nikkelille, pysyy ohmit ja höyryn laatu tasaisena.\n29.07.15, 11:14 #957\nMulla rupes Lemo2 temppuilemaan, kun heitin 70/30 wg nesteet tankkiin. Poltti pumpulit kuivaksi, eikä millään imenyt nestettä pumpuleile. Nyt kaveri väsäs tuon uudestaan, 0,8ohm ja testattu 50/50, eikä tule kuivaa.\nEn ehkä ihan 100% wg:tä tästä vetäis, mutta eikö joku 70/30 tai 80/20 pitäisi tulla läpi? Laitoin nyt 80/20 pohjat tankkiin, saas nähä miten käy.\n29.07.15, 15:31 #958\nitellä melkeinpä 80-90 vg:tä ja tulee läpi kun laittaa pätkän kanthalia kammion alle,täällä oli jollakin kuva siitä.\n29.07.15, 18:04 #959\nVarmaan tyhmä kysymys, mutta.. Mikä on kanthali? Tuli kokeiltua 80/20 ja kuivatti pumpulit. 50/50 uudestaan sisään, eikä mitää ongelmia.\n29.07.15, 19:03 #960\nKanthal on Sandvickin tekemää vastuslankaa, eli heidän tuotemerkki, mutta sanaa käytetään yleisnimityksenä vastuslangasta.


Full of Speed: Ihana pentuarki!\nSunnuntaina 22.10 käytiin hakemassa pienen pieni Nada tyttö kotiin. Nada, viralliselta nimeltään Tyyris Huuma, s. 3.9.2017 tuli meille sijoitukseen Susanna Korhoselta. Painoa neidillä oli vähän reilu 3kg saapuessaan. Pienin pentu siis mikä meille on tullut, Nelli ja Milo on molemmat olleet 5kg saapuessaan 7vk iässä.\nNada vinkui ja kiipeili automatkasta ensimmäiset puoli tuntia ja sen jälkeen nukkui loppumatkan. Matka kesti reilu tunnin. Kotona päätettiin, että ei esitellä Nadaa Milolle ulkona, sillä ulkomaailma pelotti aikalailla pientä pentua. Niinpä tehtiin niin, että minä menin ensin sisälle, laitoin Milolle pannan (jotain mistä pitää kiinni) ja otin herkkunamit esille (naturis). Huikkasin Samille rappukäytävään, että tulkaa vaan. Sami tuli sisälle, Nada sylissä ja minä pidin Miloa pannasta kiinni. Sami antoi Milon haistella Nadan pyllyä ja sen jälkeen sanoin, että laske vaan pentu lattialle. Pidin edelleen Milosta kiinni ja annoin nameja. Päästin Milosta irti ja palkkailin tasaisesti, jotta se pysyisi rauhallisena. Nelli otti pennun vastaan kuten odotinkin, haisteli, totesi että jaahas, tällänen taas ja tuli kerjäämään nameja. Nada oli aika pelokas aluksi ja pyöri lähinnä eteisessä. Noin 10 minuutin jälkeen totetin, että eiköhän tämä ollut tässä ja laitoin namit pois. Milo ei missään kohtaa haukkunut (todella ihme!), eikä muutenkaan käyttäytynyt liian päällekäyvästi. Koko sunnuntain annoin välillä Milolle nameja ja kutsuin sitä pois, että se antaisi pennun tutustua rauhassa. Välillä laitoin Milon portin taakse tai menin itse keittiöön portin taakse Nadan kanssa. Sunnuntaina vielä Milo jännittyi joka kerta kun meni haistelemaan pentua, mutta vähitellen alkoi rentoutua.\nEnsimmäisen yön Nada itkeskeli paljon. Aina kun se heräsi, alkoi vinkuminen ja sänkyyn hyppiminen. Eli noin tunnin välein. Aamulla, kun Milo pääsi taas samaan tilaan Nadan kanssa, oli kaikki jännitys tiessään ja selkeästi Milo totesi, että tämä on täällä edelleen, selvä.\nNyt Nada on ollut meillä neljä päivää ja ai että miten rohkea ja ihana pentu se onkaan! Milo on maailman ihanin isoveli, leikittää hienosti leluilla, mutta antaa myös olla kun sanotaan. Olen siis super tyytyväinen miten hienosti Milo on ottanut pennun vastaan. En olisi uskonut, että näin nopeasti siitä muuttuu järkevä, rauhallinen aikuinen. :D\nOllaan harjoiteltu Nadan kanssa yksinoloja samalla tavalla kuin Milonkin kanssa. Milohan oppi olemaan todella hyvin yksin, joten ajattelin että tämän luulisi siis toimivan. Nada on siis portin takan keittiössä yksinolot. Siellä on häkki, jossa ovi aina auki, peti, lelukori (pahvilaatikko jonka saa tuhota), paljon leluja ja pissa-alustoja.\nAina kun Nada nukahtaa johonkin päin asuntoa, kannan sen keittiöön häkkiin ja laitan portin kiinni. Kun se herää ja tulee unisena portille, odottelen hetken aikaa ja sitten avaan portin oven, sen kummemmin reagoimatta pentuun. Välillä myös hereillä ollessa laitan Nadan hetkeksi keittiöön ja kun on hiljaa, avaan taas portin huomioimatta pentua ollenkaan. Yöt Nada nukkuu vielä makkarissa, sillä en halua riskeerata että se huutaa öisin. Asutaan kuitenkin kerrostalossa. Keskiviikkona Nada oli ensimmäista kertaa yksin pidemmän ajan, reilun tunnin. Alle 10minuuttia se hieman vinkui ja sen jälkeen on mennyt nukkumaan. Muutenkin se on jo aika rento keittiössä, eikä enään yritä väkisin portin läpi, tai huuda kovaa. Pientä vikinää vain välillä.\nOllaan aloiteltu myös istumisharjoitukset, sekä harjoiteltu luopumista ja rauhoittumista. Ollaan myös aloitettu naksuttimelle ehdollistaminen. Nada on super fiksu ja oppii nopeasti. Se on myös todella ahne, joten ruokapalkka toimii hyvin.\nUlkona Nadaa ei voi vielä pitää irti ihmisten ilmoilla, sillä se lähtee kaikkien ihmisten perään pitkällekkin. Siis varsin itsenäinen ja rohkea pentu. Siispä tehdään paljon luoksetuloharjoituksia ja ihmisten ohittamisia.\nOlen aivan myyty tähän ihanaan pieneen kelpie tyttöön <3\nEnsimmäinen kuva laumasta\nEnsimmäinen kosketus lumeen\nTunnisteet: australiankelpie, australiankelpie pentu, black&tan, ensimmäinen päivä kotona, kelpie, naksutin, pentu, pentuarki, pentutreeni, yksinoloa, yksinoloharjoitukset


Nyytin Chat klo 18-20: Vapu ei lopu raitistellenkaan - Nyyti ry\nEtusivu > Tapahtumat > Nyytin Chat klo 18-20: Vapu ei lopu raitistellenkaan\nNyytin Chat klo 18-20: Vapu ei lopu raitistellenkaan\nTule mukaan juttelemaan chat-sivustoltamme!\nOletko aikeissa juhlia tänä vappuna vähemmällä alkoholimäärällä tai täysin holittomasti? Pohditko, miten vappurientoihin ja juhlahumuun osallistuminen tällöin sujuu, miltä se tuntuu, miten muut siihen suhtautuvat?\nVappuun on perinteisesti liitetty humalanhuuruinen juhliminen, erityisesti opiskelijakulttuurissa. Juomatapojen muutos näkyy kuitenkin myös opiskelijoiden keskuudessa – ja yhä useampi viettää vappua selvinpäin tai kohtuudella nauttien. Jo 12% korkeakouluopiskelijoista ei käytä alkoholia laisinkaan. Onko sinulla jo kokemusta opiskelijavapuista selvinpäin, ja haluat jakaa kokemuksesi ja vinkkisi toisille? Chatissä mukana myös Ehkäisevän päihdetyön EHYT ry:n asiantuntija. Tervetuloa mukaan juttelemaan aiheesta ja virittäytymään yhdessä vapunviettoon!\nNyytin chat on paikka opiskelijoiden yhteiselle ajatusten ja kokemusten vaihdolle. Ryhmämuotoisessa chatissä jutellaan anonyymisti erilaisista opiskelijan arkea ja elämää koskettavista asioista vaihtuvin teemoin. Chatteihin pääset mukaan ilman ennakkoilmoittautumista sekä ilmaiseksi. Mukana juttelemassa chateissä kanssasi ovat aina myös Nyytin vaparit tai työntekijä. Käyttäydythän turvallisemman tilan periaatteiden mukaisesti.\nTule rohkeasti mukaan, ole huoleti oikeinkirjoituksesta tai kirjoituksen sujuvuudesta – Tärkeintä on, että olet mukana!


Poliisi arvioi uusiksi ylinopeuksien puuttumiskynnyksen - Keskisuomalainen\nKotimaa 23.05.2017 05:00\nPoliisi arvioi uusiksi ylinopeuksien puuttumiskynnyksen\n"Vielä on mahdotonta sanoa, kiristyykö vai löystyykö sakotusraja."\nMoottoripyöräpoliisit harjoittelivat tänäkin keväänä Lopen Räyskälässä ajotaitojaan. Kuva: Leevi Vähälä\nPoliisissa toppuutellaan keskustelua sakotusjärjestelmän uudistamisesta. Viime päivinä on uutisoitu, että uusi tieliikennelaki toisi ylinopeusvalvontaan nollatoleranssin, mikä tarkoittaisi sitä, että yhden kilometrin ylinopeuksista tulisi aina seuraamusmaksu.\nLiikenne- ja viestintäministeri Anne Berner (kesk.) puolestaan kertoi Facebook-kirjoituksessaan, ettei asiasta uutisointi ole antanut lakiuudistuksesta oikeaa kuvaa. Myös nykyinen rikesakkolaki koskee kaikkia ylinopeuksia.\n80 kilometriä on 80 kilometriä\n– Muutos ei ole ehkä niin radikaali, mitä mediassa on annettu ymmärtää. Periaatteessa nollatoleranssi on ollut lain mukaan nytkin. Jos nopeusrajoituskyltissä lukee 80 kilometriä, se on 80 kilometriä, kertoo poliisiylitarkastaja Samppa Holopainen Poliisihallituksesta.\nHolopaisen mukaan poliisi voi puuttua yhden kilometrin ylitykseen, mutta poliisissa on ohjeistettu asiaa puuttumiskynnyksellä. Automaattivalvonnassa se on helppoa, kun "kynnys" asennetaan suoraan laitteeseen, mutta manuaalivalvonnassa käytetään tapauskohtaista harkintaa. Poliisilla ei kuitenkaan ole kapasiteettia puuttua jokaiseen ylinopeuteen, koska lakikaan ei sitä edellytä.\nHolopaisen mukaan uudessa lakiehdotuksessa poliisin huomautusmenettely on säilytetty samoin kuin poliisin oikeus ohjeistaa toimintaa. Poliisi ei kuitenkaan pohdi uusia tulkintaohjeita ennen kuin uusi tieliikennelaki on hyväksytty, mutta todennäköisesti ohjeistukset muuttuvat.\n– Puuttumiskynnys on rakennettu nykyisen lainsäädännön maailmaan ja liikennevirhemaksu on kokonaan uusi asia, joka on osa seuraamusjärjestelmää. Puuttumiskynnystä täytyy soveltaa kokonaisuuteen, Holopainen sanoo.\nHolopainen pitää rikesakon korvautumista liikennevirhemaksulla merkittävänä uudistuksena, sillä se helpottaa poliisin työtä ja säästää yhteiskunnan verorahoja. Hän vertaa liikennevirhemaksua parkkisakkoihin.\nRaskas prosessi kevenee\n– Liikennevirhemaksu on hallinnollista menettelyä eikä rikosmenettelyä, mitä rikesakko ja sakko ovat. Näemme positiivisena sen, että pienemmistä asioista seuraamusmenettely on kokonaisuutena kevyempi.\nHolopaisen mukaan rikesakon vastustaminen johtaa raskaaseen prosessiin, joka työllistää poliiseja yksinkertaisissakin asioissa. Jatkossa rikospuolen poliisit voivat keskittyä tärkeämpiin tehtäviin.\nLiikennerikkomukset, jotka ovat omiaan vaarantamaan toisen henkeä tai terveyttä, arvioidaan jatkossakin rikoslain liikennerikostunnusmerkistöjen mukaan eli päiväsakolla tai vankeudella.\nMedia korostaa ylinopeuksia\nEduskunnan liikennekerhon tilaisuudessa viime viikolla kritisoitiin sitä, että poliisi keskittyy tiedottamisessaan nopeusvalvontaan. Holopainen vastaa arvosteluun sanomalla, että tiedottaminen on eri asia, mitä mediassa julkaistaan.\n– Poliisin liikennetiedottaminen ei ole ylinopeuspainotteista, mutta asioiden uutisointi on.\nHolopainen myöntää, että liikenneonnettomuuksien takana on paljon muutakin kuin ylinopeus, mutta poliisi ei voi kertoa niistä. Ihmisen terveystietoja ei saa julkistaa ja poliisi ei voi varmuudella tietää, oliko kuljettaja esimerkiksi itsetuhoinen.\n– Ylinopeus, veren alkoholipitoisuus ja jarrutusjäljet ovat "insinööritiedettä", joista tiedot ovat saatavissa heti, Holopainen kertoo.\nSuomen suosituin kuvaaja? – Kymmeniä kuvatilauksia päivässä


Şerifalin asuinalue13,1 km keskustaan\nUmraniye11,8 km keskustaan\nMahmutbey14,4 km keskustaan\nHalkalı14,9 km keskustaan\nBomonti5,7 km keskustaan\nOsmanbey5,7 km keskustaan\nAtasehir15 km keskustaan\nModa5,1 km keskustaan\nJos haluat valmistaa omat ateriasi itse kohteessa Istanbul ollessasi, keittiöllisen tai keittokomerollisen majoituspaikan varaaminen saattaa olla paras vaihtoehto. Mikä olisikaan parempi tapa tuntea olonsa kotoisaksi kuin maistuvien aterioiden valmistaminen omassa hyvinvarustellussa keittiössä? Hotels.com tekee loistavien aterioiden valmistamisesta helppoa myös matkalla ollessasi: sinun tarvitsee vain varata keittiöllinen huone kohteessa Istanbul. Ravitseva paikan päällä valmistettu aamiainen on varmasti paras tapa aloittaa päivä, ennen tämän kaupungin tarjontaan tutustumista. Kohteessa Istanbul vierailevat turistit pitävät varsinkin paikan ostosmahdollisuuksista ja ravintoloista, jotka voivat olla hyviä tapoja tutustua tähän alueeseen. Beyazit-torni, Suleiman Suuren mausoleum ja Suleimanin moskeija ovat vain muutama alueen nähtävyyksistä, joissa kannattaa vierailla matkan aikana.


Puutarhavaja Biohort HighLine H4 7,56 m² tuplaovi eri värejä - Taloon.com\nPuutarhavaja Biohort HighLine H4 7,56 m² tuplaovi eri värejä\nAlehinta: 3409 € /kpl\nBiohort HighLine H4 -puutarhavaja tuplaovella. Vajan korkeus on 222 cm, leveys 275 cm ja syvyys 275 cm. Pihavaja on saatavilla hopeana, kvartsinharmaana tai tummanharmaana. Puutarhavajan perusvarustukseen kuuluu integroitu vesikouru, ilmanvaihtoaukot, kaksi hyllyä tukikiskoineen, neljä työkalukoukkua sekä kaksi työkalutelinettä. Lisävarusteena vajaan on saatavilla muun muassa perustukset, sivukatos, lisäovi, kukkalaatikot, polkupyörätelineitä sekä lisähyllyjä.\nSyvyys: 2750 mm\nSisämitat: 2100x2520x2520 mm\nRahtipaino (kg): 300,20\nSivukatos puutarhavajaan Biohort HighLine H4 eri värejä\nSivukatos Biohort HighLine H4 -puutarhavajaan. Katos on saatavilla hopeana, tummanharmaana tai kvartsinharmaana. Sivukat...\nAlehinta: 1409.00 € /kpl\nSivuseinä sivukatokseen Biohort HighLine H4 eri värejä\nSivuseinä Biohort HighLine H4 -puutarhavajan sivukatokselle. Sivuseinä on saatavilla hopeana, tummanharmaana ja kvartsin...\nhttps://www.taloon.com/puutarhavaja-biohort-highline-h4-7-56-m-tuplaovi-eri-vareja BIOH8X05XH4TO Puutarhavaja Biohort HighLine H4 7,56 m² tuplaovi eri värejä https://www.taloon.com/media/catalog/product/cache/3f7ae9cf4e52c7217f96502bc189ce40/p/u/puutarhavaja-biohort-highline-h4-756-m2-tuplaovi-eri-vareja-1.jpg 3409 3788 EUR InStock /Piharakennukset /Piharakennukset/Pihavarastot /Piharakennukset/Pihavarastot/Varastot 5 m² - 9.9 m² /Piharakennukset/Pihavarastot/Peltivarastot /Piharakennukset/Pihavarastot/Puutarhavajat Biohort https://www.taloon.com/media/catalog/product/cache/3f7ae9cf4e52c7217f96502bc189ce40/p/u/puutarhavaja-biohort-highline-h4-756-m2-tuplaovi-eri-vareja-1.jpg 10 OVH


Tiukasti varjeltu salaisuus: Keira Knightley sai vauvan! | Me Naiset\nTiukasti varjeltu salaisuus:\nKeira Knightley sai vauvan!\nklo 15:13 | 27.5.2015\nKeira Knightley ja James Righton avioituivat vuonna 2013. Kuva: Reuters\nHollywoodin tuoreimmasta tulokkaasta tihkuu niukalti tietoja.\nNäyttelijä Keira Knightley, 30, on lukuisten ulkomaalaisten lähteiden mukaan saanut esikoisensa muusikkomiehensä James Rightonin, 31, kanssa. Tähti itse ei ole asiaa vahvistanut.\nKeira on pitänyt vauvansa sukupuolen visusti salassa koko raskauden ajan.\nKun juontaja Ellen DeGeneres yritti talkshow’saan udella, onko Keiralla jotain synnytyssuunnitelmaa, näyttelijätär totesi, että suunnitelma on vain saada lapsi joskus ulos.\n– Vauvan jättäminen vatsaan ei taida olla vaihtoehto, eihän, Keira kysyi.\nHän kuitenkin suostui paljastamaan raskauden vaikutuksista elämäänsä sen verran, että tunnusti kaipaavansa drinkkiä.\n– Milloin saan taas juoda? Tahdon Margaritan, hän vitsaili.\nMutta jos ulkomaalaislähteitä on uskominen, Keiran synnytyssuunnitelma onnistui: vauva ei jäänyt vatsaan.\nKeira Knightley: ”Olen kokenut rakkauden koko tunnekirjon”


Uudet talvikengät | KierRe\nKierRe » Ajankohtaista » Blogi » Uudet talvikengät\ntammikuu 3, 2019\ttammikuu 3, 2019\tTauno Blogi Avainsanat: auraus, lumi, talvisaappaat\nNiin on joulu taas vietetty. Laitoin pienen kuusen Rusinan, Mansikin ja muiden tyttöjen iloksi navetan nurkkaan. Päätin, että vien sen pois vasta Nuutinpäivänä. Lempi siivoaa joulun pois heti Tapaninpäivän jälkeen. Joulurauhan vuoksi olen päättänyt tyytyä navetan kuuseen. Hyvä, että edes siellä naisväki osaa arvostaa joulun tunnelmaa.\nUudenvuoden aattona oli lunta tullut jo muutama sentti ja seuraavana päivänä nietokset vain kasvoivat. Eihän siinä mitään hätää olisi ollut tuvassa istuessa. Mutta vuoden viimeisenä arkipäivänä Lempi istui jo ulsteri päällä kun tulin navetalta ja sanoi, että nyt pitää lähteä Isolle Kirkolle ostamaan leipää ja voita. Sanoin, että keli ei ole oikein hyvä, ja että jospa lähdettäisiin vasta huomenna. ”Ei”, sanoi Lempi kipakasti. ”Voi on loppu”.\nVähän ihmettelin mikä kiire tällä nyt oli lähteä, mutta sitten huomasin Lempin jaloissa joulupukilta saadut uudet saappaat. Sellaiset mustat kultaisilla soljilla varustetut nilkkapituiset nahkajalkineet. Ihan olivat mukavan näköiset. Olin ollut paikalla kun tämä niitä kaupassa jalkaansa sovitteli. Olivat tavallaan minun lahjani Lempille. Olin todennut, että jos löytää mieleisensä kengät, niin minä maksan.\nKenkien takia piti lähteä nyt Kirkolle. Pitäähän uudet kengät kylän rouville esitellä, tottakai.\nVaihdoin lippalakin ja takin ja sanoin, että nyt olen valmis minäkin. Taiteilimme lumessa navetan kupeessa olevalle liiterille, johon Toyota oli parkkeerattu joulun viettoon. Lempi meni autoon istumaan ja minä otin kolan ja aloin puhdistamaan oven edustaa, jotta saisin ajettua auton pihalle.\nVähän meinasi hiki yllättää, mutta lopulta oli ovien edusta puhdas ja siirryin autoon. Starttasin ja Corolla hyrähti nätisti käyntiin. Lähdettiin kohti kaupunkia.\nEi oltu päästy vielä ihan pihasta maantielle kun tajusin, että olimme jumissa lumessa. Vasen takarengas pyöri tyhjää ja auto ei liikahtanutkaan. Olisi pitänyt kolata koko piha puhtaaksi. Nyt oli lunta niin paljon, että ei päästy eteen- eikä taaksepäin.\nAikani yritettyäni sanoin Lempille, että nyt pitäisi mennä työntämään. Vähän pahantuuliselta tämä näytti kun aukaisi oven ja pudottautui lumeen. Paljon sitä olikin. Osa lumesta hupsahti Lempin uusien kengien varresta sisään. Lempi siirtyi auton taakse ja alkoi työntää.\nEi liikuttu mihinkään.\nAikansa kun Lempi oli purkanut kiukkuaan autoon, nousin minäkin autosta ja sanoin, että kyllä meidän nyt on paras odottaa Kettusta. Tämän on tapana käydä putsaamassa meidänkin piha samalla kun linkoaa kylän raitinkin.\nLempi ei sanonut enää mitään. Käveli käsilaukku tiukasti kyljessä kiinni kohti pirtin ovea.\nVähän ennen puoltapäivää Kettunen tulikin ja auttoi Toyotan kiipelistä, aurasi pihan ja linkosi vielä tien isommalle väylälle asti. Lunta tuli edelleen, mutta ei niin runsaasti kun yöllä ja aamusella.\nLähdin tupaan kysyäkseni Lempiltä, että joko mennään.\nSinne uuninpäälle oli nostettu pari nilkkapituisia talvikenkiä. Lempi oli kuorimassa perunoita. Kysyin, että lähdetäänkö. Hetken hiljaisuuden jälkeen sain vastauksen: ”Hulluhan sitä tuollaiseen keliin lähtee. Ja pitäähän minun saada kengät ensin kuiviksi.”\nLähdin navetalle katsomaan olisiko Rusina tai joku muu daameista juttutuulella. Ehtiihän sitä kirkolle huomennakin.


Euroopan konserttikiertue brändätyillä yksityislennoilla - Private Skies\nAsiakascase: Private Skies puolitti kiertueen matkakulut – menestynyt rock-yhtye kiersi Eurooppaa teipein brändätyillä yksityiskoneilla\nKansainvälisesti menestynyt suomalainen rock-yhtye lähestyi Private Skiesia 12 yksityislentoa kattavalla tarjouspyynnöllä. Keski-Euroopan kiertueen aikana yhtyeen täytyi vierailla 12 kohteessa ja yksityiskoneella matkustaminen oli ehdoton tarve, mutta haasteena oli, että saman koneen käyttäminen koko kiertueen ajan olisi ollut tarpeettoman kallista.\nPrivate Skies ratkaisi haasteen valjastamalla yhtyeen käyttöön saman konetyypin usealta eri operaattorilta – konetyyppi ja teippibrändäys oli siis jokaisella lennolla sama, mutta eri maissa käytettiin aina kustannustehokkuuden varmistamiseksi paikallista operaattoria. Ratkaisumme ansiosta yhtye sai matkustaa koko kiertueen yhtenäisillä koneilla ja korkeatasoisella palvelulla, mutta puolitetuilla kuluilla!\nMe Private Skiesilla kykenemme tarjoamaan innovatiivisia kuljetusratkaisuja lyhyelläkin varoitusajalla laajan yhteistyöverkostomme avulla – tässäkin tapauksessa asiakkaamme kuljetuskulut puolittuivat paikallisten operaattoreiden käytön ansiosta. Tiimimme oli 24/7 -valmiudessa operaatioiden ajan vastaten minuuteissa asiakkaan toiveisiin ja tarpeisiin muun muassa cateringin suhteen!\n12 brändättyä lentoa


Suomelle kolme kultaa ja yksi hopea Abu Dhabin WorldSkills-kilpailuissa | Turun ammatti-instituutti\nSuomelle kolme kultaa ja yksi hopea Abu Dhabin WorldSkills-kilpailuissa\nTurun ammatti-instituutin kasvatti Nestori Räisänen saavutti putkiasennuslajissa himoitun Medallion of Excellence -tunnustuksen, jonka saa oman kilpailulajin keskiarvoa paremmasta pistemäärästä.\nKultaa saivat omissa lajeissaan Matias Korri lentokonehuollossa, Emeliina Papinniemi kondiittorilajissa ja Sofia Sundqvist lähihoitajalajissa. Hopeaa saavutti Taiju Koivula hiusmuotoilussa.\nPapinniemi sai parhaat pisteet kaikista suomalaiskilpailijoista ja hänet palkittiin Best of Nation -tittelillä. Emeliina Papinniemi voitti myös lajin SM-kullan Turun Taitaja2015-kilpailussa ja oli sen vuotisten kilpailujen Taitajien taitaja. Emeliina on mukana myös Suomen kokkimaajoukkueessa. Emilia työskentelee turkulaisessa MBakery konditoria-leipomossa.\nTurun ammatti-instituutin kasvatti Nestori Räisänen saavutti putkiasennuslajissa himoitun Medallion of Excellence -tunnustuksen, jonka saa oman kilpailulajin keskiarvoa paremmasta pistemäärästä. Nestorin valmentajana on toiminut pitkän linjan alan turkulainen ammattilainen Simo Wikström.


Hei olen 15v poika joka runkkaa paljon no ei siinä ole mitään mutta yhtäkkiä penikseni ei noussutkaan enää kolmen kerran... jälkeen. Onko se normaalia eli tarvitseeko penis vain ilmaa vai onko minulla erektio häiriö vai jo impontenssi en voi kontrolloida penistä mitenkään kun ei vain nouse ja se alkaa huolestuttamaan.\nMainitset, että runkkaat paljon. Kiva, että olet löytänyt tavan nauttia itsestäsi. On hyvin yksilöllistä, kuinka monta kertaa voi laueta ja kuinka paljon penis nousee tai kovettuu. Toiset voivat runkata useamman kerran jopa peräjälkeen, kun toisilla pari kolme kertaa saattaa vaikuttaa siihen, ettei penis enää samalla tavoin nouse vähään aikaan. Asiaan vaikuttavat yksilölliset ominaisuudet kuten ikä, vireystaso ja hormonaaliset tekijät.\nErektio ei ole tahdonalainen, eli sitä ei voi kontrolloida, niinkuin itsekin olet huomannut. On siis aivan tavallista, ettei erektiota heti tule uudestaan kolmen runkkauskerran jälkeen.\nSinulla tuskin on mitään syytä huoleen. Jos asia kuitenkin vaivaa sinua jatkuvasti, voit käydä puhumassa esimerkiksi koulun terveydenhoitajalle. Erektiohäiriöt ovat yleisiä eikä niissä ole mitään noloa. Kaikilla miehillä on tilanteita, joissa erektio ei toimi halutulla tavalla. Erektiohäiriötä voi myös hoitaa. Lue lisää erektiosta täältä.\nMiksi mällien tulo kutittaa penistä? Ja miksi se tuottaa mielihyvää...\nKiitos kysymyksestäsi. Monet ikäisesi pojat miettivät samoja asioita. On hyvä tutustua omaan seksuaalisuuteen ja itsen hyväily on siinä tärkeää. Kun poika kiihottaa itseään hyväilemällä penistään, se tuntuu hyvältä. Tämä onkin ihan normaalia ja kun hyväilemistä jatkaa, se usein huipentuu erittäin miellyttävältä tuntuvaan orgasmiin ja siemensyöksyyn, jossa peniksestä valuu ulos spermaa. Orgasmissa miehen peniksessä sukuelimissä ja lantion alueella tuntuu voimakkaita rytmisiä lihassupistuksia. Nämä supistukset muistuttavat luonteeltaan hyvän tuntuista kutinaa, mutta ovat voimakkaampia.\nOrgasmin ja itsen hyväilyn aikana aikana kehossa erittyy myös ns. mielihyvähormoneja, jotka saavat kehon ja mielen tuntumaan hyvältä. On myös tavallista, että orgasmin jälkeen mieliala muuttuu toisenlaiseksi.\nMinua mietityttää, kuinka monta kertaa päivän aikana on normaalia laueta? Monet puhuvat kuinka he pystyvät 2-5 kertaa pä...ivässä ja jopa peräkkäin. Itse en pysty kuin korkeintaan 2 kertaa ja niidenkin välillä pitää olla monen tunnin tauko. Olen 19 ja saanut sellaisen käsityksen että tämän ikäisenä olisi normaalia pystyä useampaan kertaan laukeamaan päivän aikana.\nKiitos kysymyksestäsi. Tämä on sellainen asia, joka pohdituttaa monen ikäisiä miehiä. Kertomassasi ei ole mitään epätavallista. Laukeamisten määrä on aika yksilökohtainen. Toiset voivat laueta uudestaan vaikka saman tunnin aikana ja toisilla menee päivä tai useita päiviä, kumpikin on aivan normaalia. Asiaan vaikuttavat yksilölliset ominaisuudet kuten ikä, vireystaso, hormonaaliset tekijät, seksuaalisen kiihottumisen määrä/laatu. Palautusmisaika laukeamisen jälkeen ei myöskään ole välttämättä sama koko elämän ajan vaan saattaa vaihdella suuntaan ja toiseen.\nHei! Poika, 15v, paljon kysymyksiä. Voiko munakarvat ajella pois partahöylällä ja sille tarkoitetulla vaahdolla, vai vaa...tiiko se erityisvälineet? Ja onko saksilla lyhentäminen sitten hyvä vaihtoehto höylälle? Voiko masturboimiseen käyttää tavallista rypsiöljyä? Entä voiko rypsiöljyä käyttää pepun sormettamiseen? Miten pepun sormettamisesta voi nauttia parhaiten ja kuinka löydän eturauhasen? Kuinka saa parhaimman orgasmin? Kuinka kauan laukeamisen jälkeen on odotettava että voi laueta uudelleen? Kannattaako samaa runkkupaperia käyttää useita kertoja vai kannattaako ottaa aina uusi?\nKiitos kysymyksistäsi. Tässä vastauksia.\nKyllä, munakarvoja voi ajella partahöylällä ja vaahdolla. Myös saksien käyttö voi olla hyvä vaihtoehto. Muistathan varovaisuuden.\nRypsiöljyä voi käyttää liukasteena sooloseksissä. Peppuseksissä liukaste onkin hyvin tärkeää. Öljyä ei voi käyttää silloin, jos harrastaa seksiä kumppanin kanssa ja käyttää kondomia, sillä öljy voi haurastuttaa kondomin. Peppuseksistä ja pepun alueen anatomiasta voit lukea tarkemmin Anaaliseksin ABC-oppaasta.\nOrgasmeja on erilaisia, joskus ne tuntuvat voimakkaammilta ja joskus eivät erityisen voimakkailta. Kokeilemalla löydät erilaisia sinulle sopivia tapoja saada orgasmi. Laukeamisen jälkeinen palautumisaika on niin ikään yksilöllinen ja vaihtuva. Nuorilla miehillä palautuminen ei usein vaadi niin pitkää aikaa kuin vanhemmalla iällä. Joillakin voi mennä esimerkiksi 1 tunti, joillakin 1 päivä; ja kaikkea siltä väliltä. Kuuntele siis itseäsi ja kehoasi, mikä sinusta tuntuu sopivalta ajalta levätä laukeamisen jälkeen. Hygieniasyistä runkkupaperi kannattaa aina vaihtaa.\nHei, olen poika ja ongelmani on,että kun olen laukeamssa niin lähtee halut kun yritt pidätellä. En siis kerkeä silloin l...aueta. Mikä syynä?\nKiitos kysymyksestäsi. Viestistäsi ei ilmene, miksi haluat pidätellä. Oletko koittanut olla pidättelemättä, laukeatko silloin? Jos kiihottuminen ja erektio laskee ennen laukeamista, ei se ole vaarallista, sitä tapahtuu kaikille pojille ja miehille. Sitten voi pitää pienen tauon ja aloittaa sooloseksin tai seksin kumppanin kanssa uudestaan.\nMoikka. Asianinon ehkä hieman vaike selittää tarkasti mutta kokeillaan. Eli aika usein ku runkkaan niin tuntuu että tuli...si myös kusihätä, tämäkin yleensä silloin jos olen kauan aikaa kiihottunut välillä jäykemmässä ja välillä löysemmässä. Ja olen kerennyt tiputtaa muutamat "touhutipat" niin nuina aikona saattaa tulla kusihädän tunne. Siitä on aikaa joku 3-5kk kun kokeilin että onko se virtsaa vai mitä sieltä tulee. Ja kauhean ponnistelun jälkeen vasta tuli ja virtsaahan se ei siinä mitään touhusin loppuun vaan. No muutama päivä sitten samalla tavalla kuin ennenkin valkkasin pitkän kaavan mukaan jotain katsottavaa ja tuli kusihädän tunne ja kokeilin piruuttani niin kauhean työn jälkeen taas auihkautin tällä kertaa jotai paksua ja kirkasta nestettä ja samalla tavalla tuli ulos kuin sperma minulla. Ja ei se ei ollut spermaa koska pyatyn saman tien alkaa runkata ja sitten vasta tuli spermat. Ja eilen kokeilin samaa juttua ja tuli kusta? Mulla on myös ongelma kun asun vielä kotona ja omalla tavalla kiihotun siitä kun saa laueta omiin kalsareihin. Mutta kotona ei se ole mahdollista oikeen ku meillä äiti peseenpyykit nii näkis varmaan ja pitäisi mua jonain outona. Kiitos :)\nKiitos kysymyksestäsi. Joillakin virtsaamisen tarpeen ja siemensyöksyn tuntemukset voivat joskus mennä hieman ristiin. Vaalea tai kirkas neste on osa siemennestettä, jota erittyy eturauhasesta. Siemennesteestä vain muutama prosentti on siittiöitä. Tätä pelkkää nestettä voi poistua siemennesteen tapaan, jolloin palautumisaikaa ei tarvita seuraavaa laukeamista varten. Joillakin nuorilla miehillä palautumisaika muutenkin on lähes olematon ja laukeaminen on mahdollista useita kertoja peräkkäin.\nSinun kannattaa tyhjentää virtsarakko ennen sooloseksiä ja sen jälkeen voit olla kiinnittämättä sen suurempaa huomiota tähän tuntemukseen. Kertomasi tuntemukset eivät viittaa mihinkään sairauteen tai häiriöön. Jos olet kuitenkin kovin huolissasi, voit varata ajan seksuaalilääketieteeseen perehtyneeltä urologilta.\nSooloseksi on tavallista ja terveellistä. On myös ok kiihottua kalsareihin laukeamisesta. Jos haluat laueta kalsareihin, ehkä voisit pestä kalsarit itse, jos et halua äitisi pesevän niitä.\nkarvat kasvaa mut spermaa ei tuu?...\nKiitos kysymyksestäsi. Murrosikä on jännittävää aikaa ja kehossa tapahtuu paljon. Olemme kaikki yksilöllisiä ja kehitymme omassa tahdissamme. Olemme kirjoittaneet artikkelin poikien murrosiästä. Löydät artikkelin täältä. Siinä on paljon tietoa ja saat varmasti vastauksia kysymyksiisi.\nOlen 11.v poika. Onko vaarallista kun 2 kuukautta vanhemmalla kaverillani ei tule itsetyydytyksestä spermaa, mutta minul...la tulee?\nKiitos kysymyksestäsi. Murrosiän muutokset kehossa tapahtuvat hyvin yksilöllisessä tahdissa.\nEnsimmäinen siemensyöksy tulee yleensä n. 11-14-vuotiaana. Kummallakaan teistä ei ole siis syytä huoleen. Monille ensimmäinen siemensyöksy tulee yöllä, joillekin itsetyydytyksen yhteydessä.\nItsetyydytys on hyvä tapa tutustua omaan kehoon ja seksuaaliseen nautintoon.\n« Edellinen 1 2 3 4 5 6 7 8 9 10 11 12 13 14 15 16 17 18 … 42 Seuraava »


STELLAR: September 2016\nOn hassua miten matkustamisen jälkeen kotiin palattuaan huomaa aina innostuvansa pienistä, arkisista asioista, joita ei matkoilla edes huomaa kaipaavansa; jokapäiväisiä rutiineja, tuttua aamupuuroa, omaa suihkua... Lähtökohtaisesti rakastankin rutiineja, joten siksi muutaman ikimuistoisen, neljässä eri maassa vietetyn viikon jälkeen en malta odottaa tulevaa viikkoa ja paluuta tuttuun, tarkasti aikataulutettuun arkeen.\nTulevan viikon ja syksyn suosikkivaate niin töissä kuin vapaalla tulee varmasti olemaan New Yorkin (ainoa!) ostos: Club Monacon vaaleanharmaa neule, jossa on valkoiset, liehuvat hihansuut ja läpikuultava selkäosa. Club Monaco kuuluu suosikkimerkkeihini, ja pyrin aina suuntaamaan sinne matkoilla - edes viideksi minuutiksi teho-ostoksille. Vaikka työmatkoilla vapaa-aika on tunnetusti kortilla, katson aina etukäteen hotellin läheltä muutaman "täsmäkohteen", jonne suuntaan agendan mahdollisesti antaessa myöten.\nAfter several amazing weeks of events and travelling, I'm super excited to get back to normal in terms of schedules and routines. Yes - I'm a bit of geek when it comes to that kind of stuff. One of my fall favorites in terms of workwear will for sure be my new Club Monaco knit - which is a result of a (literally!) 5 minute power shopping spree in NYC.\nLeave a Comment ⋅ Labels: Business, Stories, Travel\nJokaista vanhempaa kohtaa nykyään jo vanhemmuuden ensimmäisestä päivästä alkaen pulma, johon ei sitä oikeaa vastausta ole neuvolallakaan antaa. Mikä on oikea tapa tuoda lapsi sosiaaliseen mediaan vai tuodako ollenkaan?\nOlen jutellut tästä paljon läheisteni kanssa ja aihe tuntuu luonnollisesti tänä päivänä painavan monen vanhemman mieltä. En aluksi ajatellut tästä blogiin kirjoittaa, sillä en koe omaavani aiheesta millään tavalla oikeampaa tai parempaa mielipidettä kuin kukaan muu vanhempi. Niin paljon tästä on viime aikoina kuitenkin tullut kysymyksiä, että ajattelin aiheelle postauksen omistaa ja avata omia ajatuksiani sen ympäriltä.\nOmien lasteni kuvia on näkynyt eri some-kanavissani aina välillä. Täältä blogista löytyy heistä myös muutama, tytöstä enemmän kuin pojasta. Vauva ei ole minusta vielä niin tunnistettava henkilö, eikä häntä välttämättä tulla siis tunnistamaan kasvokuvista myöhemmin, mikäli hän ei niin halua. Kolmevuotiaasta esikoisestani en enää niin mielelläni kuvia tänne tallenna ihan suoraan kasvojen edestä ja todella tunnistettavasti kuvattuna. Tytön kasvaessa on hänen kanssaan sama juttu, vauvasta lapseksi kasvaessa vähenevät hänestä näkyvät kasvokuvat. Sama ohjenuora pätee niin blogiin, kuin Instagramiin ja Facebookiin. He tulevat törmäämään varmasti joskus myöhemmin kuviin, joita olen heistä nettiin tallentanut, mutten osaa kuvitella siinä olevan mitään negatiivista, vaan enemmin normaalia heidän ollessaan vanhempia. Tämä on ehkä hassu "koska muutkin" -peruste, mutta ajattelen sen olevan täysin normaalia heidän ollessaan vanhempia, että jotain kuvia on löydettävissä heidän lapsuudestaan. Kuvat, joita heistä olen jakanut eivät ole intiimeistä tilanteista eivätkä esimerkiksi heidän kylpy- tai uimapukukuvat päädy internetiin.\nTähän liittyen olen seurannut voimakkaitakin mielipiteitä herättävää ja kuohuttavaa imetyskuvakeskustelua. Ymmärrän aiheen kirvottavan paljon eriäviä mielipiteitä ja mielestäni jokaisella äidillä on aiheesta oma oikea mielipide, mutta se, mikä on itseäni aiheessa myös askarruttanut, on lasten näkökulma. Vauvan ruokailu on minusta aika intiimi hetki ja siitä kuvan jakaminen saattaa loukata lapsen yksityisyyttä?\nSe ei siis minua haittaa, mikäli muutamia kasvokuvia lapsistani silloin tällöin eri kanavissa olisikin. Itselleni vieraampi ajatus ja omasta mielestäni enemmän lapsen yksityisyyttä loukkaavaa olisi minusta heidän luonteensa ja persoonansa avaaminen tuhansille ja tuhansille ihmisille. En halua kertoa heistä tai heidän arjestaan tarkempia yksityiskohtia ja erityisen vieraalta tuntuisi heidän kasvamisen ja kehitysvaiheiden henkilökohtaiset kuvaamiset kymmenille tuhansille ihmiselle. Tällöin kokisin vieväni heiltä yksityisyyttä ja tekeväni jotain, mihin minulla ei ole oikeutta. Ja tässä on hyvä jälleen korostaa tämän olevan täysin oma, eikä kenenkään muun vanhemman erilaista mielipidettä yhtään oikeampi ajatus. Vauvan unirytmien tai ruokailujen jakaminen ei luultavasti ketään tulevaisuudessakaan haittaa, mutta lapsen temperamenttityypin, uhmakausien tai muun tarkemman persoonan avaamisen koen itse lapsen yksityisyyttä loukkaavaksi. En itsekään toivoisi, että minusta löytyisi kaikkien saatavilta tarkkoja kuvauksia millainen persoona olen. Varsinkaan, jos nämä tiedot olisi jakanut se minulle kaikista läheisin ihminen.\nItseäni kiinnostaisi kovasti kuulla teidän ajatuksia aiheesta, jaatteko laisinkaan lastenne kuvia sosiaalisen median kanavissa?\nSocial media is full of pictures of children and every parent faces the problem of whether or not it is ok to share the cute pictures. This is something I have thought a lot as well and my decision has been to show them in my social media channels and you have seen them both here in Stellar as well few times. More pictures from the baby than toddler since I think a baby is not that recognizable person as an older child and therefore it has felt ok to share the pictures. As the children gets older I prefer sharing photos that don't show their faces.\n7 Comments ⋅ Labels: Bebé\n9 Comments ⋅ Labels: Home\nSyyskuun ensimmäinen viikonloppu tarkoittaa meille juhlapäivää, jo kuudetta kertaa. Puuhääpäiväämme juhlitaan aiemmasta poiketen, sillä normaali traditiomme palata hääjuhlapaikallemme ravintola NJK:lle illalliselle ei sunnuntaisin onnistu. Tällä kertaa juhlistamme brunssin merkeissä, ensi vuonna sitten taas perinteiseen tyyliin.\nHääpäivänä käyn usein ihastelemassa henkarissa lepäävää hääpukuani. Tykkään siitä edelleen hurjasti ja valitsisin varmasti hyvin samanlaisen, mikäli nyt olisin valintaa tekemässä. Omani hankin aikoinaan Jenkeistä Vera Wangilta ja sen ostaminen oli kokemus jo itsessään. Kokemus ihanien pukujen ansiosta, mutta myös siksi, että rapakon toisella puolen nämä hääasiat otetaan usein hiukan vakavammin. Pukujen ostamiseen liittyy paljon dramatiikkaa, jota mekin pääsimme seuraamaan sivusta.\nKävin joululomalla muutamaan otteeseen sovittamassa erilaisia mallipukuja ja loman lopuksi teimme valitsemastani puvusta tilauksen. Tällöin otettiin ensimmäiset mitat ja pukua alettiin ommella. Huhtikuussa matkasin Bostoniin uudestaan ja tällöin oli sovittuna loman ensimmäiselle päivälle ensimmäinen sovitus, parin päivän päähän toinen ja loman viimeiselle sitten kolmas, jolloin sain puvun mukaani. Liikkeessä haluttiin viimeistellä puku pienintä piirtoa myöten kantajalleen sopivaksi ja yksityiskohtiin paneuduttiin tarkkaan.\nJoulukuun sovituksessa tapasin morsiamen, joka aivan hysteerisenä sovitti pukuja itkien lohduttomasti tämän olevan jo kolmas pukunsa. Kaksi aiemmin ostettua eivät tuntuneetkaan enää omalta ja oli saatava kolmas vaihtoehto. Pienen stressin ymmärsin siinä vaiheessa, kun kuulin häiden olevan kahden viikon päästä. Amerikkalaiset morsiamet eivät voi kuvitellakaan menevänsä naimisiin käytetyssä puvussa ja tyttörukalle oli ehdittävä ompelemaan vielä yksi puku alusta asti muutamassa viikossa normaalin neljän kuukauden toimitusajan sijaan. Tyttö halusi minutkin makutuomaririvistöönsä ja ääni väristen annoin omat kommenttini hänelle peläten väärää sanavalintaa ja totaalista hermoromahdusta.\nHuhtikuun viimeisessä sovituksessa saavuimme Newbury Streetin liikkeeseen ja sähköistä ilmapiiriä olisi voinut leikata viikateveitsellä. Liikkeessä oli asioimassa hiukan vanhempi morsian, joka Birkin ja useamman karaatin kihlatimantti heiluen käskytti koko henkilökuntaa ja antoi heidän kuulla kunniansa siitä, ettei kaikkia hänen haluamiansa pukujen mallikappaleita voitu ommella hänen size 0 kokoonsa. Hänen lähdettyään liikkeestä tuli ompelija luokseni huohahtaen "I thought she would eat me alive". Ompelijaparka ei meinannut saada pukuuni nuppineuloja kiinni käsien täristessä pitkään tuon morsiamen jäljiltä.\nOman pienen showni sain viimeisessä sovituksessa ompelijan kysyessä paljonko aion laihduttaa häihin ja kuinka paljon pienemmäksi puku siis ommeltaisiin. Vastasin hänelle ihan tyynesti ettei tämä ole suunnitelmissa ja että puvun voi ommella siihen kokoon, jota silloin olin. Rouva meinasi tästä pyörtyä ja katsoi minua lautasen kokoisin silmin, ettenkö tosiaan aio laihduttaa laisinkaan. Vastattuani kielteisesti käveli hän vielä myymälän puolelle äitini luo varmistamaan, että olihan tytär ymmärtänyt kysymyksen oikein ja etteikö tosiaan ole edessä minkäänlaista häädieettiä. Sovimme sitten yhteistuumin, että puku ommellaan todella tiukaksi, jolloin se istuu hääpäivänä täydellisesti, kun morsiamelle kuuluva jännitys on varmasti hiukan pienentänyt minua.\nPuvun kotimatka ei sujunutkaan sitten aivan ongelmitta eteen nousseen tuhkapilven vuoksi. Jäin Bostoniin jumiin muistaakseni kolmeksi päiväksi, jonka jälkeen sain tiedon lennosta Reykjavikiin (hassua, juurikin siis sinne pahimpaan tuhkapesään). Jatkolentoa en tuossa vaiheessa vielä saanut varmistettua, mutta lentoyhtiöstä luvattiin, että matka jatkuisi siitä sujuvasti Tampereelle. Ehdin jo hieman säikähtää tekstiviestissä ollutta TMP -lyhennettä, että minut ohjataan pukuineni suoraan Timbuktuun. Tähän kaikkeen hässäkkään en halunnut ottaa arvokasta pukua mukaan, vaan sovimme vanhempieni tuovan sen perässä kesällä heidän tullessaan Suomeen. Tämä oli hyvä päätös, sillä kaiken muun lisäksi viimeinen tupaten täynnä ollut bussikyyti Tampereelta Helsinkiin olisi ollut suuren pukupussin kanssa hiukan epämiellyttävä.\nPuku saapui onnekkaasti kesällä kotiin ja onneksi siihen ei tarvinnut tehdä minkäänlaista muokkausta enää ennen häitä. Se istui kuin hansikas hääpäivänä sen päälleni pukiessani ja oli täydellinen mekko juhlia siihen astisen elämän ihaninta päivää.\nPostauksen kuvat on ottanut Sakari Röyskö.\nAlready six years as a wife!


Hotellit Defensola - Peruutusoikeus tietyissä hotel | Hotellitarjoukset | Hotels.com\nHotellit – Defensola\nSuosituimmat nähtävyydet – Defensola\nBaia dei Colombin rantaHaluatpa sitten rakentaa hiekkalinnoja tai hengittää raikasta ilmaa, on Baia dei Colombin ranta vierailun arvoinen kohde, joka sijaitsee 0,6 km:n päässä kaupungin Defensola keskustasta. Auringonlaskusta rannikolla voi nauttia paikoissa kuten Punta Lunga, Braico Beach ja Dietro San Lorenzo o U Murt, jotka kaikki sijaitsevat lyhyen kävelymatkan päässä.\nMolinellaHaluatpa sitten kerätä simpukankuoria tai katsella auringonlaskua, on Molinella vierailun arvoinen kohde, joka sijaitsee 0,7 km:n päässä kaupungin Defensola keskustasta. Jos haluat jatkaa matkaa aaltojen äärellä, valitse kohteeksi Braico Beach tai Punta Lunga, jotka molemmat sijaitsevat lyhyen kävelymatkan päässä.\nDietro San Lorenzo o U MurtJos haluat syventää rusketustasi, on rantavalintasi kenties Dietro San Lorenzo o U Murt, joka sijaitsee 1 km:n päässä kaupungin Defensola keskustasta. Jos haluat jatkaa matkaa aaltojen äärellä, valitse kohteeksi Baia dei Colombin ranta tai Punta Lunga, jotka molemmat sijaitsevat lyhyen kävelymatkan päässä.\nPunta LungaJos haluat syventää rusketustasi, on rantavalintasi kenties Punta Lunga, joka sijaitsee 0,5 km:n päässä kaupungin Defensola keskustasta. Auringonlaskusta rannikolla voi nauttia paikoissa kuten Baia dei Colombin ranta, Braico Beach ja Dietro San Lorenzo o U Murt, jotka kaikki sijaitsevat lyhyen kävelymatkan päässä.\nTutustu tarkemmin kohteeseen Defensola\nEtsitkö hotellia kohteessa Defensola?\nYleistietoa kohteesta Defensola\nJos etsit kohdetta seuraavalle lomallesi, Defensola saattaa olla valintasi. Viivytpä sitten yhden yön tai kokonaisen viikon, kohteen Defensola alueelta löytyy majapaikka jokaiseen tarpeeseen. Etsi kohteen Defensola hotelleja Hotels.comista karttamme avulla. Karttamme kattaa kohteen Defensola alueet ja naapurustot, joten voit kätevästi nähdä majapaikkasi lähimmät nähtävyydet sekä tarkastella laajempaa näkymää. Meiltä löydät kohteen Defensola parhaat hotellitarjoukset ja hyödyt edullisimman hinnan takuusta.\nParhaat yöpymispaikat kohteessa Defensola\nSuosituimmat hotellit kohteessa Defensola ja sen lähellä:\nGarganon niemimaa lähellä\n• Ilmainen pysäköinti • Ilmainen Wi-Fi-yhteys huoneessa • Ravintola • Baari • Puutarha\nHuoneisto, jossa käytössäsi on keittiö; Garganon niemimaa lähellä\n• Ilmainen pysäköinti • Ilmainen Wi-Fi • Ulkouima-allas • Tenniskenttiä • Puutarha\n3 tähden lomapuisto, jonka lähellä sijaitsee Garganon niemimaa\n• Ilmainen pysäköinti • Ilmainen Wi-Fi • Ravintola • Yökerho • Baari\n3 tähden rannan lähellä sijaitseva majoitusliike, jossa käytössäsi on maksuton lastenkerho; Garganon niemimaa lähellä\n• Ilmainen pysäköinti • Ilmainen Wi-Fi • Ravintola • Kuntosali • Rantabaari\nDefensola – nähtävää ja tehtävää\nNähtävää kohteessa Defensola\n• Garganon niemimaa\n• Baia dei Colombin ranta\nTekemistä kohteen Defensola lähistöllä:\n• Museo Malacologico, 3,4 km keskustasta\n• Museo Civico Archeologico, 3,3 km keskustasta\nMuita suosittuja nähtävyyksiä kohteessa Defensola\n• Dietro San Lorenzo o U Murt\nParas aika vierailla kohteessa Defensola\n• Sateisimmat kuukaudet: tammikuu, marraskuu, lokakuu ja joulukuu (keskimäärin 57 mm sadetta)


Suuryrityksiä hakkeroitu urakalla Twitterissä – DJ-tähti syyllinen? – Stara\nSuuryrityksiä hakkeroitu urakalla Twitterissä – DJ-tähti syyllinen?\nDigi Viihdeuutiset 20.2.2013, 19:00 · Tim Isokivi\nKerroimme eilen kuinka Burger King -hampurilaisketjun Twitter-seuraajat yllättyivät, kun McDonald’sin väitettiin ostaneen Burger Kingin. Yhtiön edustajat kertoivat pian joutuneensa hakkerin pilan kohteeksi. Nyt muutkin yritykset ovat joutuneet saman hakkerin uhriksi.\nChrysler-autovalmistajan Twitter-sivuilla hakkeri väitti Jeep-automerkin tulleen myydyksi Cadillac-autovalmistajalle. Hän korvasi Jeepin Twitter-tilillä automerkin logon Cadillacin vastaavalla. Lisäksi hakkeri väitti Jeepin toimitusjohtajan polttavan kannabista.\n– Sori kaverit… Ei enää Jeepin valmistusta, sillä toimitusjohtajamme jäi kiinni tekemässä tätä, luki automerkin Twitter-tilillä, koristettuna kuvalla piveä polttavasta miehestä.\nGizmondo-verkkosivuston mukaan asialla on todennäköisesti yhdysvaltalainen DJ Tony ”iThug” Cunha. Mies kerskui onnistuneella hakkeroinnillaan tytölle Facebook-yhteisöpalvelussa, käyttäen oikeaa nimeään. Tony ”iThug” on aikaisemminkin jäänyt kiinni internet-sivujen hakkeroinnista.


SÄHKÖVINSSI 12V WARN ZEON 10 – 4536KG – VAIJERILLA – Atlok\nEtusivuVinssitVinssin kapasiteetti3600 - 4500 kgSÄHKÖVINSSI 12V WARN ZEON 10 – 4536KG – VAIJERILLA\nSÄHKÖVINSSI 12V WARN ZEON 10 – 4536KG – VAIJERILLA\nWARN ZEON 10 SÄHKÖVINSSI – raakaa vetovoimaa\nSähkövinssi vaativaankin makuun – valitse itse, miten selviydyt maastossa. WARN ZEON 10 sähkövinssi on niin vahva, että se vetää mitä vain haluat – ja se näyttääkin hienolta, tehokkaalta ja vahvalta. Mudanpitävät tiivisteet pitävät poissa kaiken muun paitsi hauskuuden. Kestävä kotelo lujaa alumiinivalua, jossa on hieno mattamusta pintakäsittely, 4536 kg vetovoima yksinkertaisella köydellä. Tässä työjuhta, johon voi luottaa vuosien ajan.\nNykyaikainen ja kestävä rakenne, parannetut sisäiset osat ja suurempi suorituskyky sekä kestävyys – ZEON on uutuusnimi luotettavimmalta vinssivalmistajalta. Näyttävä ja voimakas, Warn ZEON 10 sähkövinssi on jotain mitä ei ennen ole nähty.\nHuom! Vaijeri ja salpakoukku tilattava erikseen.\nSÄHKÖVINSSI 12V WARN ZEON 10 - 4536KG - VAIJERILLA määrä\nSähkövinssi WARN ZEON 10 ominaisuudet\nTäysin uusi ulkomuoto ja symmetrinen rakenne antaa sähkövinssille edistyksellisen, näyttävän ja voimakkaan ulkonäön.\nAutomaattinen kartiojarru pitää nimelliskuorman ja mahdollisuus erinomaisen hallinnan vinssauksessa.\nLISÄTIETOJA ZEON 10\n0 10,3 62 1/4536\n910 4,5 144 2/3740\n1810 3,4 215 3/3181\n2720 2,6 380 4/2768\n3630 2,0 353 5/2450\n4536 1,5 409 –\nWARN KÖYDEN REKYYLINVAIMENTAJA